#97 Tersilap Beli Emas Secara Riba

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Bagaimana status saya yang telah tersilap membeli emas yang merupakan item ribawi dengan bayaran dahulu, dan emasnya dapat kemudian. Adakah saya dikira berdosa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Semua urusan jual beli dan muamalat adalah diharuskan di dalam syara’, namun terdapat urusniaga yang harus diberi perhatian yang melibatkan item ribawi (barang-barang yang dikira hukum riba jika tidak mengikut panduan syara’) supaya tidak terjerumus ke dalam kancah riba.
Item-item ribawi ada disebutkan dalam sebuah hadis yang diriwayatkan daripada ‘Ubadah Bin al-Somit RA, bahawa Nabi Muhammad SAW bersabda:
الذَّهَبُ بالذَّهَبِ، والْفِضَّةُ بالفِضَّةِ، والْبُرُّ بالبُرِّ، والشَّعِيرُ بالشَّعِيرِ، والتَّمْرُ بالتَّمْرِ، والْمِلْحُ بالمِلْحِ، مِثْلًا بمِثْلٍ، سَواءً بسَواءٍ، يَدًا بيَدٍ، فإذا اخْتَلَفَتْ هذِه الأصْنافُ، فَبِيعُوا كيفَ شِئْتُمْ، إذا كانَ يَدًا بيَدٍ
Maksudnya:
 “Emas dijual dengan emas, perak dengan perak, gandum dengan gandum, barli dengan barli, tamar dengan tamar, garam dengan garam, timbangan dan beratnya mesti sama, dibayar secara serta-merta (bukan bertangguh). Namun, jika jenis dan kategori barangnya berbeza, maka berjual belilah mengikut yang kamu kehendaki dengan syarat mesti dibayar secara serta-merta “
[1]
Berdasarkan hadis di atas, jual beli item ribawi seperti emas perhiasan mestilah dilakukan secara serta-merta dan bukan secara bertangguh. Jual beli tersebut hendaklah dilakukan secara serta merta di dalam satu majlis, sama ada penyerahan dilakukan secara hakiki ataupun secara hukmi (contohnya diberikan resit pembayaran). Tidak boleh bertangguh lewat daripada itu.
Sekiranya terdapat syarat menangguhkan bayaran atau penyerahan barang, maka ia tergolong di bawah kategori Riba al-Nasiah, iaitu riba yang berlaku disebabkan tempoh bayaran bertangguh. Bahkan, lebih dahsyat pengharamannya apabila penangguhan bayaran tersebut disertakan bersama caj tambahan.
[2]
Berdasarkan persoalan di atas, kami menasihatkan agar perkara yang lepas, biarkan ianya dijadikan iktibar. Yang penting, kita tidak tidak melakukan lagi perkara tersebut pada masa akan datang. Lakukan taubat dan juga berdoa kepada Allah untuk beroleh kemaafan dan petunjuk. Hal ini sebagaimana firman Allah SWT:
وَأَحَلَّ اللَّهُ الْبَيْعَ وَحَرَّمَ الرِّبَا ۚ فَمَن جَاءَهُ مَوْعِظَةٌ مِّن رَّبِّهِ فَانتَهَىٰ فَلَهُ مَا سَلَفَ وَأَمْرُهُ إِلَى اللَّهِ ۖ وَمَنْ عَادَ فَأُولَٰئِكَ أَصْحَابُ النَّارِ ۖ
Maksudnya:

Allah telah menghalalkan berjual-beli (berniaga) dan mengharamkan riba. Oleh itu sesiapa yang telah sampai kepadanya peringatan (larangan) daripada Tuhannya lalu ia berhenti (daripada mengambil riba), maka apa yang telah diambilnya dahulu (sebelum pengharaman itu) adalah menjadi haknya, dan perkaranya terserahlah kepada Allah. Dan sesiapa yang mengulangi lagi (perbuatan mengambil riba itu) maka itulah ahli neraka, mereka kekal di dalamnya.
[3]
Begitu juga firman-Nya SWT:
عَفَا اللَّهُ عَمَّا سَلَفَ ۚ وَمَنْ عَادَ فَيَنتَقِمُ اللَّهُ مِنْهُ ۗ
Maksudnya:

Allah maafkan apa yang telah lalu; dan sesiapa yang mengulangi (kesalahan itu) maka Allah akan menyeksanya
[4]
Sentiasalah ingat pesanan Rasulullah SAW berkenaan dosa besar daripada perbuatan riba. Daripada Abu Hurairah RA, bahawa Rasulullah SAW bersabda:
اجْتَنِبُوا السَّبْعَ المُوبِقَاتِ» قَالُوا: يَا رَسُولَ اللَّهِ، وَمَا هُنَّ؟ قَالَ: «الشِّرْكُ بِاللَّهِ، وَالسِّحْرُ، وَقَتْلُ النَّفْسِ الَّتِي حَرَّمَ اللَّهُ إِلَّا بِالحَقِّ، وَأَكْلُ الرِّبَا، وَأَكْلُ مَالِ اليَتِيمِ، وَالتَّوَلِّي يَوْمَ الزَّحْفِ، وَقَذْفُ المُحْصَنَاتِ المُؤْمِنَاتِ الغَافِلاَتِ»
Maksudnya:

Jauhilah kalian daripada tujuh dosa besar. Mereka bertanya: Wahai Utusan Allah! Apakah dosa-dosa itu? Baginda berkata: Syirik kepada Allah, sihir, membunuh jiwa yang diharamkan oleh Allah tanpa alasan yang hak, memakan riba, memakan harta anak yatim, berpaling medan perang dan menuduh wanita mukmin yang suci dengan zina.
[5]
Firman Allah SWT:
فَإِن لَّمْ تَفْعَلُوا فَأْذَنُوا بِحَرْبٍ مِّنَ اللَّهِ وَرَسُولِهِ ۖ وَإِن تُبْتُمْ فَلَكُمْ رُءُوسُ أَمْوَالِكُمْ لَا تَظْلِمُونَ وَلَا تُظْلَمُونَ
Maksudnya:

Oleh itu, kalau kamu tidak juga melakukan (perintah mengenai larangan riba itu), maka ketahuilah kamu: akan adanya peperangan dari Allah dan RasulNya, (akibatnya kamu tidak menemui selamat). Dan jika kamu bertaubat, maka hak kamu (yang sebenarnya) ialah pokok asal harta kamu. (Dengan yang demikian) kamu tidak berlaku zalim kepada sesiapa, dan kamu juga tidak dizalimi oleh sesiapa.
[6]
Antara cara yang dicadangkan ulama juga ialah memperbanyakkan sedekah khususnya untuk perkara yang melibatkan maslahah awam umat Islam. Kami mengambil kesempatan untuk menasihatkan kepada khalayak masyarakat yang ingin mengadakan pembelian atau perdagangan amat perlu mempelajari agama agar tidak terjebak dalam isu ribawi. Benarlah pesanan saidina Umar RA:
لَا يَبِيعُ فِى سُوقِنَا هَذَا إِلَّا مَنْ تَفَقَّهَ فِى الدِّينِ
Maksudnya:

Jangan ada yang menjual di dalam pasar kami ini kecuali mereka yang telah mendalami agama
[7]
Wallahua`lam.
Bertarikh 12 November 2021 M bersamaan  7 Rabiul Akhir 1443 H

[1]
 Hadis Muslim (1587)
[2]
 Lihat
al-Mu’tamad fi al-Fiqh al-Syafie
, 3/110-111
[3]
 Surah al-Baqarah: 275
[4]
 Surah al-Ma’idah: 95
[5]
 Riwayat al-Bukhari (6857)
[6]
 Surah al-Baqarah: 279
[7]
 Riwayat al-Tirmidzi (487)


#970: Zakat Fitrah untuk Bayi dalam Kandungan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah bayi yang masih berada dalam kandungan wajib untuk dibayarkan zakat fitrah untuknya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zakat fitrah ialah kadar yang tertentu daripada harta yang wajib dikeluarkan oleh setiap mukallaf bagi dirinya dan orang yang di bawah tanggungannya setelah matahari terbenam pada hari terakhir bulan Ramadhan, dengan syarat-syarat tertentu.
[1]
Dalam sebuah hadis yang diriwayatkan oleh Ibnu Umar R.A, beliau berkata:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ فَرَضَ زَكَاةَ الْفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى كُلِّ حُرٍّ أَوْ عَبْدٍ، ذَكَرٍ أَوْ أُنْثَى، مِنَ الْمُسْلِمِينَ
Maksudnya
:
“Rasulullah SAW telah mewajibkan Zakat Fitrah, iaitu segantang tamar atau segantang gandum (pada bulan Ramadhan) atas setiap orang Islam, sama ada yang merdeka atau hamba, lelaki atau perempuan.”
[2]
Zakat fitrah diwajibkan dengan tiga syarat:
Pertama
: Islam.
Zakat fitrah diwajibkan atas orang Islam sahaja. Tidak wajib zakat fitrah atas orang kafir sebagai kewajipan yang dituntut di dunia.
Kedua
: Terbenam matahari pada hari terakhir bulan Ramadhan.
Sesiapa yang meninggal dunia selepas matahari terbenam pada hari tersebut, wajib zakat fitrah atasnya sama ada meninggal dunia setelah dia mampu mengeluarkannya atau sebelumnya. Namun tidak wajib zakat atas bayi yang baru dilahirkan selepas matahari terbenam, dan sesiapa sahaja yang meninggal dunia sebelum matahari terbenam. Sementara bayi yang dilahirkan sebelum matahari terbenam wajib dikeluarkan zakat fitrahnya.
Ketiga
: Memiliki harta yang melebihi keperluan untuk makan bagi diri dan tanggungannya pada siang dan malam raya, serta keperluan tempat tinggal dan khadam jika perlu.
Seseorang tidak wajib mengeluarkan zakat fitrah jika hartanya tidak mencukupi untuk perbelanjaan pada malam dan siang hari raya bagi diri dan tanggungannya. Bagaimanapun sekiranya dia mempunyai harta yang mencukupi untuk perbelanjaan pada siang dan malam raya sahaja dan tidak pada hari-hari berikutnya, maka zakat fitrah tetap wajib atasnya tanpa mengambil kira perbelanjaan pada hari-hari selepas raya.
[3]
Antara hikmah diwajibkan zakat fitrah adalah, sepertimana disebut oleh Waki’ bin al-Jarrah: “Zakat fitrah pada bulan Ramadhan itu seperti sujud sahwi ketika solat. Zakat fitrah itu menutup kekurangan ketika berpuasa sepertimana sujud sahwi menutup kekurangan solat.”
[4]
Dalam sebuah hadith yang diriwayatkan daripada Ibn ‘Abbas R.Anhuma, bahawa Nabi SAW bersabda:
زَكَاةَ الْفِطْرِ طُهْرَةً لِلصَّائِمِ مِنَ اللَّغْوِ وَالرَّفَثِ ، وَطُعْمَةً لِلْمَسَاكِينِ ، مَنْ أَدَّاهَا قَبْلَ الصَّلاَةِ ، فَهِيَ زَكَاةٌ مَقْبُولَةٌ ، وَمَنْ أَدَّاهَا بَعْدَ الصَّلاَةِ ، فَهِيَ صَدَقَةٌ مِنَ الصَّدَقَاتِ
Maksudnya:
“Zakat fitrah adalah penyucian bagi orang yang berpuasa daripada perkara yang lagha dan percakapan yang buruk. Ia juga adalah makanan bagi orang miskin. Sesiapa yang membayarkan sebelum solat (Aidilfitri) maka zakatnya diterima. Sesiapa yang membayarkan selepas daripada solat maka ia hanya dianggap sebagai sedekah.”
[5]
Zakat Fitrah untuk Bayi dalam Kandungan
Berbalik kepada persoalan di atas, tidak wajib dikeluarkan zakat fitrah bagi bayi yang masih berada di dalam kandungan. Hal ini sepertimana dijelaskan oleh Imam al-Nawawi, bahawa tiada zakat fitrah dikenakan untuk bayi yang masih di dalam kandungan. Begitu juga, bapa kepada bayi tersebut juga tidak wajib untuk membayarkan bagi pihaknya.
[6]
Pandangan yang sama juga dikemukakan oleh Imam al-Ramli dan kebanyakan ulama’ yang bermazhab Syafi’i.
Meskipun begitu, terdapat juga pandangan bahawa zakat fitrah wajib dibayar bagi pihak bayi yang masih berada dalam kandungan, dengan berdalilkan hadith yang diriwayatkan daripada Ibn ‘Umar, katanya:
فَرَضَ رَسُولُ اللَّهِ -صلى الله عليه وسلم- زَكَاةَ الْفِطْرِ صَاعًا مِنْ تَمْرٍ أَوْ صَاعًا مِنْ شَعِيرٍ عَلَى كُلِّ عَبْدٍ أَوْ حُرٍّ صَغِيرٍ أَوْ كَبِيرٍ
Maksudnya: “
Rasulullah SAW mewajibkan untuk memberi zakat fitrah.(Kadarnya ialah) segantang dari kurma atau gandum. Ianya diwajibkan untuk setiap hamba,yang merdeka. Yang kecil (kanak-kanak) mahupun besar (dewasa)
.”
[7]
Namun, hal ini dijelaskan oleh al-Hafiz Ibn Hajar al-Asqalani dengan katanya, bahawa bayi yang masih berada di dalam kandungan tidaklah dipanggil kanak-kanak, sama ada dari segi bahasa mahupun dari segi uruf. Menurut beliau lagi, bayi dalam kandungan juga boleh jadi akan mati, dan boleh jadi hidup.
[8]
 Justeru, bayi dalam kandungan tidaklah termasuk dalam maksud hadith di atas.
Kesimpulan
Berdasarkan nas dan perbincangan di atas, kami nyatakan bahawa
 zakat fitrah tidak wajib ke atas bayi yang masih berada di dalam kandungan. Begitu juga, bapanya juga tidak wajib untuk membayar zakat fitrah bagi pihak bayi tersebut.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Fiqh al-Manhaji
,
1/553
[2]
 Riwayat al-Bukhari (1433) dan Muslim (984)
[3]
 Lihat
al-Fiqh al-Manhaji
,
1/553-554
[4]
 Lihat
al-Mu’tamad fi al-Fiqh al-Syafi’i,
2/96
[5]
 Riwayat Abu Daud (1609)
[6]
 Lihat
al-Majmu’ Syarh al-Muhazzab
, 6/139
[7]
 Riwayat al-Bukhari (1503) dan Muslim (2326)
[8]
 Lihat
Fath al-Bari
, 3/369


#971: Memilih Masjid untuk Solat Tarawih

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum perbuatan memilih-milih masjid untuk melakukan solat tarawih. Hal ini supaya dapat membantu untuk lebih khusyuk apabila mendengar bacaan imam dengan suara yang lunak, dan keadaan masjid yang lebih selesa.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat tarawih merupakan suatu solat yang dituntut bagi umat Islam untuk melaksanakannya. Ganjaran melakukannya adalah sangat besar, sebagaimana yang diriwayatkan daripada Abu Hurairah R.A beliau berkata bahawa Rasulullah SAW bersabda :
مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
Maksudnya:
 “
Sesiapa yang melakukan qiyam Ramadan dengan penuh keimanan dan mengharapkan ganjaran serta keampunan, akan diampunkan buatnya dosa-dosa yang terdahulu
.”
[1]
Imam al-Nawawi berkata: “Makna “إيمانًا” ialah mempercayainya sebagai benar, lagi dijanjikan pahala dan fadilatnya, manakala makna “إحتِسابًا” ialah menginginkan redha Allah Taala semata-mata, bukan bertujuan  pandangan manusia, dan bukan juga apa-apa tujuan lain yang menyelisihi makna keikhlasan.”
Menurut Imam al-Nawawi lagi, makna yang dikehendaki daripada “Qiyam Ramadhan” ialah perlaksanaan solat Tarawih. Para ulama bersepakat tentang hukumnya adalah disunatkan.
[2]
Al-Hafiz al-‘Iraqi pula berkata: “Bukan dimaksudkan dengan qiyam Ramadhan ialah mendirikan keseluruhan malamnya bahkan yang dimaksudkan ialah mendirikan sebahagian kecil daripada malam seperti yang difahami secara mutlak dengan pelaksanaan solat Tahajjud, solat Terawih di belakang imam — seperti kebiasaan yang dilakukan —serta pelaksanaan solat Isyak dan solat Subuh secara berjemaah.”
[3]
Hadith di atas jelas menunjukkan bahawa perbuatan qiyam Ramadhan yang meliputi solat tarawih, pembacaan al-Quran, zikir dan doa, serta selainnya daripada ibadah yang dilakukan pada malam hari bulan Ramadan, sekiranya ia dilakukan dengan penuh keimanan akan pensyariatannya serta mengharapkan ganjaran pahala dari Allah SWT, nescaya pelakunya akan diampunkan dosa-dosa kecilnya yang terdahulu.
Pensyariatan solat tarawih dapat dilihat melalui sebuah riwayat daripada Umm Al-Mu’minin Aisyah R.Anha, katanya:
 أَنَّ رَسُولَ اللَّهِ صلى الله عليه وسلم صَلَّى ذَاتَ لَيْلَةٍ فِي الْمَسْجِدِ فَصَلَّى بِصَلاَتِهِ نَاسٌ، ثُمَّ صَلَّى مِنَ الْقَابِلَةِ فَكَثُرَ النَّاسُ، ثُمَّ اجْتَمَعُوا مِنَ اللَّيْلَةِ الثَّالِثَةِ أَوِ الرَّابِعَةِ، فَلَمْ يَخْرُجْ إِلَيْهِمْ رَسُولُ اللَّهِ صلى الله عليه وسلم، فَلَمَّا أَصْبَحَ قَالَ  “ قَدْ رَأَيْتُ الَّذِي صَنَعْتُمْ وَلَمْ يَمْنَعْنِي مِنَ الْخُرُوجِ إِلَيْكُمْ إِلاَّ أَنِّي خَشِيتُ أَنْ تُفْرَضَ عَلَيْكُمْ ”، وَذَلِكَ فِي رَمَضَانَ
Maksudnya
:
Sesungguhnya Rasulullah SAW pada suatu malam sedang solat di dalam masjid. Maka orang ramai pun mengikut solat bersama baginda. Kemudian pada malam berikutnya, baginda solat sekali lagi dan jemaah yang mengikutnya semakin banyak. Pada malam yang ketiga atau keempat, orang ramai berkumpul menanti ketibaan Rasulullah SAW sebaliknya baginda tidak keluar kepada mereka. Apabila masuk waktu subuh, baginda bersabda kepada para jemaah: Sesungguhnya aku telah melihat apa yang kamu semua lakukan. Dan tidaklah yang menghalang aku dari keluar kepada kamu melainkan aku takut solat itu akan difardhukan ke atas kamu semua. Yang demikian itu berlaku pada bulan Ramadan
.
[4]
Berdasarkan hadith di atas, Rasulullah SAW pada malam hari pertama bulan Ramadan baginda keluar menuju ke masjid pada waktu malam dan mendirikan solat. Kemudian orang ramai yang berada di sekitar turut serta mengikuti solat malam Rasulullah SAW. Demikian juga pada malam yang kedua, Cuma bilangan jemaah yang solat bersama baginda semakin ramai. Manakala malam yang berikutnya, bilangan jemaah semakin ramai sehingga memenuhi masjid. Maka pada malam yang berikutnya, Nabi SAW tidak keluar ke masjid dan ramai orang pada ketika itu yang menanti kehadiran baginda. Sebaik sahaja waktu subuh, selepas sahaja solat baginda berpaling seraya mengatakan sebagaimana yang disebutkan dalam hadis di atas.
Syeikh Syams Al-Haq Al-‘Azhim Abadi
Rahimahullah
 ketika mensyarahkan hadis ini beliau berkata: Baginda bimbang solat tarawih akan difardhukan ke atas mereka. Ini kerana boleh jadi berlakunya kefardhuan atas perbuatan qiyam Ramadhan secara berjamaah disebabkan ia dilakukan secara berterusan.
[5]
Memilih Masjid Untuk Dilaksanakan Solat
Pada asasnya, semua masjid adalah merupakan rumah-rumah Allah. Oleh itu, seseorang boleh melakukan solat di mana-mana masjid yang dia ingini sama ada jarak masjid tersebut dekat atau jauh daripada rumahnya.
Meskipun begitu, terdapat kelebihan bagi mereka yang menuju ke masjid yang jaraknya jauh daripada rumahnya. Hal ini boleh dilihat sepertimana dalam hadith yang diriwayatkan oleh Abu Musa al-Asy’ari, bahawa Rasulullah SAW bersabda:
إِنَّ أَعْظَمَ النَّاسِ أَجْرًا فِي الصَّلاَةِ أَبْعَدُهُمْ إِلَيْهَا مَمْشًى
Maksudnya
: “
Sesungguhnya manusia yang paling besar ganjarannya di dalam solat adalah mereka yang paling jauh menuju ke arahnya
.”
[6]
Menurut Ibn ‘Allan, hadith di atas menunjukkan bahawa semakin jauh tempat solat, maka semakin besarlah pahala yang diperolehnya.
[7]
Justeru, berdasarkan hadith di atas, jelas bahawa dibolehkan bagi seseorang untuk menuju ke masjid lain yang lebih jauh daripada tempatnya, dengan tujuan untuk meraih pahala yang besar. Begitu juga, dibolehkan bagi mereka yang berusaha untuk menambahkan kekhusyukan dalam beribadah dengan memilih-milih masjid disebabkan suara imam yang lebih merdu dan keadaan masjid yang lebih selesa.
Membaca al-Quran dengan suara yang lunak dan baik adalah dituntut kepada setiap yang membaca al-Quran sepertimana dijelaskan dalam sabda Nabi SAW:
لَيْسَ مِنَّا مَنْ لَمْ يَتَغَنَّ بِالْقُرْآنِ
Maksudnya
: “
Bukan dari kalangan kami mereka yang tidak memperelokkan suaranya dalam pembacaan al-Quran
.”
[8]
Hal ini juga boleh dilihat melalui hadis yang diriwayatkan oleh Abdullah bin Mas’ud R.A, di mana sabda Nabi SAW:
اقْرَأْ عَلَىَّ الْقُرْآنَ
Maksudnya
: “
Bacakan al-Quran kepadaku
.”
[9]
Menurut Ibn ‘Allan, hadith di atas adalah dalil dalam meminta seseorang yang memiliki suara yang lunak dan sedap untuk membaca al-Quran. Ia juga menjadi dalil bagi seseorang untuk mendengar kepada bacaan al-Quran yang baik.
[10]
Kesimpulan
Berdasarkan nas dan keterangan di atas,
kami nyatakan bahawa dibolehkan bagi seseorang untuk memilih masjid tertentu bagi melakukan solat tarawih, dengan tujuan menambah kekhusyukan melalui suasana masjid yang kondusif dan selesa, serta bacaan imam yang lebih lunak dan merdu.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Bukhari (37) dan Muslim (759)
[2]
 Lihat
Syarh al-Nawawi ‘ala Sahih Muslim
, 6/39
[3]
 Lihat
Tarh al-Tathrib
, 4/161
[4]
 Riwayat Al-Bukhari (1129)
[5]
 Lihat
‘Aun Al-Ma’bud Syarah Sunan Abi Daud,
4/180
[6]
 Riwayat Muslim (662)
[7]
 Lihat
Dalil al-Falihin,
6/543
[8]
 Riwayat al-Bukhari (7527)
[9]
 Riwayat al-Bukhari (5049)
[10]
 Lihat
Dalil al-Falihin,
6/488


#972: Peringkat Penurunan al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah al-Quran diturunkan secara sekaligus atau berperingkat-peringkat? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menurut
al-Qamus al-Muhit
, al-Quran dari sudut bahasa bermaksud
al-Tanzil
 (التَّنْزيل) iaitu yang diturunkan.
[1]
 Menurut
al-Mu’jam al-Wasit,
 al-Quran adalah kata terbitan daripada
al-Qiraah
(القراءة), iaitu bacaan sebagaimana firman Allah SWT:
إِنَّ عَلَيْنَا جَمْعَهُ وَقُرْآنَهُ ﴿١٧) فَإِذَا قَرَأْنَاهُ فَاتَّبِعْ قُرْآنَهُ
Maksudnya:
 “
Sesungguhnya Kamilah yang berkuasa mengumpulkan Al-Quran itu (dalam dadamu), dan menetapkan bacaannya (pada lidahmu); Oleh itu, apabila Kami telah menyempurnakan bacaannya (kepadamu, dengan perantaraan Jibril), maka bacalah menurut bacaannya itu.”
[2]
Kata
qur’anah
 (bacaannya) pada ayat di atas bererti
qira’atuh
 (bacaannya/cara membacanya).
[3]
Firman Allah SWT:
وَقُرْآنَ الْفَجْرِ ۖ إِنَّ قُرْآنَ الْفَجْرِ كَانَ مَشْهُودًا
Maksudnya:
 “
Dan (dirikanlah) sembahyang subuh sesungguhnya sembahyang subuh itu adalah disaksikan (keistimewaannya).”
[4]
Dikatakan juga bahawa al-Quran adalah
majaz
 (kiasan) bagi solat, sebab itu ditafsirkan firman Allah SWT di atas dengan solat Fajr, dan dinamakan al-Quran kerana ianya adalah rukun sebagaimana dinamakan ruku’ dan sujud. Dikatakan juga sesungguhnya kalimah al-Quran digunakan dengan makna yang hakiki (sebenar).
[5]
Dari sudut Istilah, al-Quran adalah kalam Tuhan sekalian alam yang diturunkan oleh Malaikat Jibril kepada Nabi Muhammad SAW untuk hidayah bagi manusia semuanya.
[6]
Syeikh Muhammad Ali al-Sobuni pula mendefinisikan: Al-Quran adalah Kalam Allah yang mukjizat yang diturunkan kepada penutup segala Nabi dan Rasul melalui Malaikat Jibril AS yang ditulis pada mashaf-mashaf yang dipindahkan kepada kita secara mutawatir dengan membacanya adalah ibadah bermula dengan surah al-Fatihah dan diakhiri dengan surah al-Nas.
[7]
Makna al-Quran yang disepakati oleh Ulama’ Usul, fuqaha’ dan Ulama’ Bahasa – Al-Quran adalah Kalam yang mukjizat yang diturunkan kepada Nabi Muhammad SAW pada mashaf yang dipindahkan secara mutawattir dan membacanya adalah Ibadah.
[8]
Pengertian Nuzul al-Quran
Sebelum menjawab persoalan di atas, perlu difahami terlebih dahulu berkenaan nuzul al-Quran. Dari sudut bahasa, perkataan
nuzul
bermaksud menetap di satu tempat atau turun dari tempat yang tinggi. Kata perbuatannya
nazala
(نزل) membawa maksud ‘dia telah turun’ atau ‘dia menjadi tetamu’. Sebenarnya penggunaan istilah Nuzul al-Quran ini secara
majaz
 atau (simbolik) sahaja yang bermaksud pemberitahuan al-Quran. Tujuannya untuk menunjukkan ketinggian al-Quran.
Dalam erti kata yang lain, nuzul al-Quran bermaksud penurunan al-Quran dari langit kepada Nabi Allah yang terakhir. Antara dalil yang menyatakan tentang penurunan al-Quran adalah, firman Allah SWT:
وَبِالْحَقِّ أَنزَلْنَاهُ وَبِالْحَقِّ نَزَلَ ۗ وَمَا أَرْسَلْنَاكَ إِلَّا مُبَشِّرًا وَنَذِيرًا
Maksudnya:
“
Dan dengan cara yang sungguh layak serta berhikmah Kami turunkan Al-Quran, dan dengan meliputi segala kebenaran ia diturunkan; dan tiadalah Kami mengutusmu (wahai Muhammad) melainkan sebagai pembawa berita gembira (bagi orang-orang yang beriman) dan pembawa amaran (kepada orang-orang yang ingkar).”
[9]
Peringkat Penurunan al-Quran
Kenyataan di mana penurunan al-Quran berlaku secara berperingkat-peringkat atau sekaligus sebenarnya bukanlah bertentangan di antara satu sama lain. Tetapi kedua-duanya telah berlaku secara serentak dan secara berperingkat. Hal ini dapat difahami dengan kita meneliti perbahasan tentang hal ini.
Menurut Syeikh ‘Abd al-‘Azim al-Zurqani dalam kitabnya
Manahil al-‘Irfan fi ‘Ulum al-Quran
[10]
, penurunan al-Quran itu terbahagi kepada tiga peringkat. Ia boleh dijelaskan seperti berikut:
Peringkat Pertama
: Al-Quran diturunkan secara sekaligus pada waktu yang hanya diketahui oleh Allah SWT. Hal ini boleh dilihat melalui firman Allah SWT:
بَلْ هُوَ قُرْآنٌ مَّجِيدٌ ﴿
٢١
﴾ فِي لَوْحٍ مَّحْفُوظٍ
Maksudnya:
“
(Sebenarnya apa yang engkau sampaikan kepada mereka bukanlah syair atau sihir), bahkan ialah Al-Quran yang tertinggi kemuliaannya; (Lagi yang terpelihara dengan sebaik-baiknya) pada Lauh Mahfuz.”
[11]
Dalam mentafsirkan ayat di atas, al-Tabari dan al-Qurtubi menyatakan bahawa Luh Mahfuz di sisi Allah dan dipelihara daripada syaitan untuk sampai kepadanya.
[12]
Peringkat Kedua:
Al-Quran diturunkan daripada Luh Mahfuz ke Bait al-‘Izzah atau langit dunia. Hal ini boleh dilihat melalui firman Allah SWT:
شَهْرُ رَمَضَانَ الَّذِي أُنزِلَ فِيهِ الْقُرْآنُ
Maksudnya:
“
Bulan Ramadhan yang padanya diturunkan Al-Quran.”
[13]
Menurut al-Qurtubi, ayat ini telah disepakati oleh para ulama’ dan tiada khilaf bahawa penurunan yang dimaksudkan adalah daripada Luh Mahfuz ke langit dunia pada malam Lailatul Qadar secara sekaligus.
[14]
Peringkat Ketiga:
Al-Quran diturunkan secara berperingkat-peringkat daripada langit dunia kepada Nabi SAW melalui perantaraan malaikat Jibril AS. Hal ini boleh dilihat melalui firman Allah SWT:
نَزَلَ بِهِ الرُّوحُ الْأَمِينُ ﴿
١٩٣
﴾ عَلَىٰ قَلْبِكَ لِتَكُونَ مِنَ الْمُنذِرِينَ ﴿
١٩٤
﴾بِلِسَانٍ عَرَبِيٍّ مُّبِينٍ
Maksudnya:
“
Ia dibawa turun oleh malaikat Jibril yang amanah. Ke dalam hatimu, supaya engkau (wahai Muhammad) menjadi seorang dari pemberi-pemberi ajaran dan amaran (kepada umat manusia). (Ia diturunkan) dengan bahasa Arab yang fasih serta terang nyata.”
[15]
Kesimpulan
Berdasarkan nas dan keterangan di atas, kami nyatakan seperti berikut:
Al-Quran telah diturunkan secara sekaligus pada dua peringkat, iaitu ketika penurunannya ke Luh Mahfuz dan ketika penurunannya ke Bait al-‘Izzah atau langit dunia.
 Inilah yang dimaknakan oleh firman-firman Allah SWT yang menyebut bahawa al-Quran diturunkan secara sekaligus.
Maksud al-Quran diturunkan secara berperingkat pula adalah ketika penurunannya daripada langit dunia kepada Rasulullah SAW bermula detik awal Nabi menerima wahyu, sehinggalah yang terakhir
.
Mudah-mudahan kita memperoleh taufiq dan hidayah untuk memahami dan mengamalkan segala yang diturunkan di dalam al-Quran. Amin.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Qamus al-Muhit
, 1/49
[2]
 (Surah al-Qiyamah: 17-18)
[3]
 Lihat
al-Mu’jam al-Wasit,
2/722
[4]
 (Surah al-Isra’: 78)
[5]
 Lihat
Mu’jam Alfaz al-Quran al-Karim
, 2/197-198
[6]
 Lihat
al-Quran wa I’jazuhu al-‘Ilm,
 hlm. 2
[7]
 Lihat
al-Tibyan fi ‘Ulum al-Quran
, hlm. 8
[8]
 Lihat
Mabahith fi Ulum al-Quran
, hlm. 21
[9]
 Surah al-Isra’ (105)
[10]
 1/39
[11]
 (Surah al-Buruj: 21-22)
[12]
 Lihat
Jami’ al-Bayan ‘an Ta’wil Ay al-Quran
, 12/531 dan
al-Jami’ li Ahkam al-Quran,
10/196
[13]
 (Surah al-Baqarah: 185)
[14]
 Lihat
al-Jami’ li Ahkam al-Quran
, 2/297
[15]
 (Surah al-Syu’ara’: 193-195)


#973 Berbaring ketika Membaca al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bolehkkah saya membaca al-Quran sambil berbaring? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membaca al-Quran termasuk dalam ibadah. Pada setiap ayat dan kalimatnya ada pahala dan ganjaran buat sesiapa yang membacanya. Hal ini adalah sebagaimana riwayat daripada Abdullah bin Mas‘ud R.A, bahawa Rasulullah SAW bersabda:
منْ قرأَ حرفًا من كتابِ اللهِ فله به حسنةٌ، والحسنةُ بعشرِ أمثالِها لا أقولُ: آلم حرفٌ، ولكنْ ألِفٌ حرفٌ وميمٌ حرفٌ
Maksudnya:

“Sesiapa yang membaca satu huruf daripada kitab Allah (al-Quran), maka baginya satu kebaikan (pahala). Dan satu kebaikan itu dilipat gandakan menjadi sepuluh kebaikan semisalnya. Tidaklah aku mengatakan: Alif, lam, mim itu satu huruf, akan tetapi alif itu satu huruf, lam itu satu huruf dan mim itu satu huruf.”
[1]
Begitu juga terdapat riwayat daripada Umar bin al-Khattab R.A, bahawa Rasulullah SAW bersabda:
إِنَّ اللَّهَ يَرْفَعُ بِهَذَا الْقُرْآنَ أَقْوَامًا وَيَضَعُ بِهِ آخَرِينَ
Maksudnya:
 “
Sesungguhnya Allah mengangkat suatu kaum dengan al-Quran ini dan merendahkan kaum yang lain dengannya.
”
[2]
Maknanya, sesiapa yang beriman dengan al-Quran, memuliakan kedudukannya dan beramal dengannya, maka Allah SWT akan mengangkat kedudukannya di dunia dan akhirat serta mengurniakannya
ke‘izzahan
 dan kemuliaan, manakala sesiapa yang tidak beriman dengan al-Quran atau tidak memuliakan kedudukannya, maka Allah SWT akan merendahkan dan menghinakannya di dunia dan akhirat, sekalipun dia ada kedudukan atau kemuliaan pada kaca mata manusia.
[3]
Selain itu, terdapat riwayat daripada al-Nawwas bin Sam‘an R.A, katanya: Aku mendengar Rasulullah SAW bersabda:
يؤتي بالْقُرْآنُ يوم القيامة وَأَهْلُهُ الَّذِينَ كانوا يَعْمَلُونَ بِهِ، تَقْدُمُهُ سُورَةُ الْبَقَرَةِ وَآلُ عِمْرَانَ. – وَضَرَبَ لَهُمَا رَسُولُ اللَّهِ صَلَّى اللَّهُ عَلَيْهِ وَسَلَّمَ ثَلَاثَةَ أَمْثَالٍ مَا نَسِيتُهُنَّ بَعْدُ. – قَالَ: كَأَنَّهُمَا غَمَامَتَانِ أو ظُلَّتَانِ سَوْدَاوَانِ بَيْنَهُمَا شَرْقٌ أَوْ كَأَنَّهُمَا فِرْقَانِ مِنْ طَيْرٍ صَوَافَّ تُحَاجَّان عَنْ صَاحِبِهِمَا
Maksudnya:
 “Didatangkan al-Quran pada hari kiamat bersama ahlinya (pembacanya) yang mengamalkannya (di dunia), didahului oleh Surah al-Baqarah dan Ali Imran. — (Al-Nawwas berkata): Rasulullah SAW membuat perumpamaan untuk keduanya (Surah al-Baqarah dan Ali Imran) dengan tiga perumpamaan yang tidak akan aku lupakan selamanya — Baginda bersabda: Kedua-duanya (akan datang) seperti dua awan tebal atau dua payungan hitam yang mana antara kedua-duanya ada sinaran (atau pancaran) cahaya atau kedua-duanya seperti dua pemisah pada kawanan burung yang membentangkan sayapnya dan berhujah untuk pemiliknya.”
[4]
Dapat difahami daripada lafaz “الَّذِينَ كانوا يَعْمَلُونَ بِهِ” dalam hadith di atas bahawa sesiapa yang membaca al-Quran tetapi tidak beramal dengannya, maka mereka tidak termasuk dalam kalangan ahli al-Quran. Bukan itu sahaja, al-Quran juga tidak akan memberi syafaat kepada mereka, bahkan al-Quran itu pula menjadi hujah ke atas mereka — dan bukannya hujah buat mereka.
[5]
Berbalik kepada soalan yang diajukan, Imam al-Nawawi ketika mengulas berkenaan adab-adab semasa membaca al-Quran menyebutkan, hendaklah seseorang (yang ingin membaca al-Quran) duduk dengan khusyuk dan tenang sambil menundukkan kepalanya (melihat mashaf) serta duduk dengan adab yang baik dan tunduk seperti duduknya di hadapan gurunya, inilah yang paling sempurna. Namun, sekiranya dia membaca al-Quran dalam keadaan berdiri atau berbaring atau di tempat tidurnya atau keadaan-keadaan selainnya, maka hukumnya adalah harus (dibolehkan), dan dia mendapat pahala, akan tetapi nilainya kurang daripada yang pertama.
[6]
 Begitu juga membacanya dalam keadaan ini (yakni keadaan-keadaan yang kedua) tidak dihukumkan sebagai makruh, akan tetapi jika dia melakukannya tanpa sebarang keuzuran maka dia termasuk dalam perkara meninggalkan perkara yang afdhal.
[7]
Perkara ini adalah berdasarkan kepada beberapa hujah. Di antaranya, firman Allah SWT:
إِنَّ فِي خَلْقِ السَّمَاوَاتِ وَالْأَرْضِ وَاخْتِلَافِ اللَّيْلِ وَالنَّهَارِ لَآيَاتٍ لِّأُولِي الْأَلْبَابِ (190) الَّذِينَ يَذْكُرُونَ اللَّهَ قِيَامًا وَقُعُودًا وَعَلَىٰ جُنُوبِهِمْ وَيَتَفَكَّرُونَ فِي خَلْقِ السَّمَاوَاتِ وَالْأَرْضِ
Maksudnya
: “
Sesungguhnya pada kejadian langit dan bumi, dan pada pertukaran malam dan siang, ada tanda-tanda (kekuasaan, kebijaksanaan, dan keluasan rahmat Allah) bagi orang-orang yang berakal (190). (Iaitu) orang-orang yang menyebut dan mengingati Allah semasa mereka berdiri dan duduk dan semasa mereka berbaring mengiring, dan mereka pula memikirkan tentang kejadian langit dan bumi.
”
[8]
Begitu juga terdapat riwayat daripada Aisyah R.Anha, beliau berkata:
أَنَّ النَّبِيَّ صَلَّى اللهُ عَلَيْهِ وَسَلَّمَ كَانَ يَتَّكِئُ فِي حَجْرِي وَأَنَا حَائِضٌ، ثُمَّ يَقْرَأُ القُرْآنَ
Maksudnya
: “
Nabi SAW pernah berbaring di atas ribaku, sedangkan aku berhaid. Kemudian Baginda SAW membaca al-Quran
.”
[9]
Hadith di atas jelas menunjukan kepada keharusan untuk membaca al-Quran dalam keadaan bersandar dan berbaring.
[10]
Kesimpulannya
Berdasarkan kepada perbincangan dan perbahasan di atas, kami berpendapat bahawa membaca al-Quran dalam keadaan berbaring adalah diharuskan — yakni dibolehkan. Hal ini menzahirkan bahawa Islam adalah agama yang bersifat memudahkan dan penuh dengan keluasan.
Walau bagaimanapun, kami mengambil kesempatan di sini menyarankan, jika tiada sebarang keuzuran bacalah al-Quran dalam keadaan yang paling sempurna iaitu dalam keadaan duduk dengan penuh khusyuk dan ketenangan, menundukkan kepalanya (melihat mashaf), dan duduknya itu penuh dengan adab sebagaimana duduknya di hadapan para guru, di samping menghadap ke arah kiblat. Hal ini kerana membaca al-Quran termasuk dalam ibadah dan sebaik-baik perkara, maka sebaik-baiknya berusahalah untuk mencapai kesempurnaannya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Tirmizi (2910)
[2]
 Riwayat Muslim (817); riwayat Ibn Majah (218); riwayat Ibn Hibban (772)
[3]
 Lihat
al-Mafatih fi Syarh al-Masabih
, 3/67-68;
Tatriz Riyadh al-Salihin
 oleh Faisal bin ‘Abd al-‘Aziz al-Mubarak, hlm. 581
[4]
 Riwayat Muslim (805); riwayat Ahmad (17637); riwayat al-Tirmizi (2883); riwayat Abu ‘Awanah dalam
mustakhrajnya
 (3934)
[5]
 Lihat
Mirqah al-Mafatih Syarh Misykah al-Masabih
, 4/1461.
[6]
 Lihat
al-Tibyan fi Adab Hamalah al-Quran
, hlm. 60.
[7]
 Lihat
al-Azkar
, hlm. 44.
[8]
 Surah Ali ‘Imran: 190-191
[9]
 Riwayat al-Bukhari (279); riwayat Muslim (301)
[10]
 Lihat
Riyadh al-Afham fi Syarh ‘Umdah al-Ahkam
, 1/502.


#974 Cara Mencapai Darjat Puasa Khusus (Saum al-Khusus)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya pernah mendengar ada dalam kalangan ulama yang membahagikan puasa ini kepada beberapa darjat dan di antaranya puasa khusus kerana ia dikatakan darjat pertengahan yang mampu dicapai oleh semua orang. Justeru, soalan saya, apakah itu puasa khusus dan bagaimanakah cara untuk mencapainya? Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Bagi menjawab soalan di atas, pembahagian kedudukan atau darjat puasa kepada tiga kategori ada disebutkan oleh Imam al-Ghazali dalam kitabnya,
Ihya’ ‘Ulum al-Din
. Imam al-Ghazali menyebutkan bahawa terdapat tiga darjat puasa iaitu puasa umum (
Saum al-‘Umum
), puasa khusus (
Saum al-Khusus
) dan puasa khusus lagi khusus (
Saum Khusus al-Khusus
).
Puasa umum
 ialah perbuatan menahan perut dan kemaluan daripada melakukan perkara-perkara yang menjadi keinginan syahwat.
Puasa khusus
 ialah menahan pendengaran, penglihatan, lisan (percakapan), tangan, kaki dan seluruh anggota badan daripada melakukan dosa.
Puasa khusus lagi khusus
 pula ialah hati yang berpuasa daripada kemahuan yang rendah dan pemikiran keduniaan, serta menahan hati secara menyeluruh daripada semua perkara melainkan Allah
‘Azza wa Jalla
. Puasa jenis ini dikira tamat apabila seseorang berfikir tentang perkara selain Allah
‘Azza wa Jalla
 dan hari akhirat, serta berfikir tentang dunia kecuali urusan dunia yang membawa maksud kepada agama. Hal ini dikira sebagai antara bekalan untuk akhirat dan bukannya dalam perkara keduniaan. Ini merupakan darjat atau kedudukan puasa bagi para nabi,
siddiqin
 (golongan yang jujur dalam beragama) dan
muqarrabin
 (golongan yang dekat dengan Allah). Kemudian, Imam al-Ghazali menyatakan, beliau tidak mahu memanjangkan kalam mengenai darjat ini, akan tetapi berusaha keras untuk merealisasikannya dalam amalan dengan mempusatkan sebenar-benar tujuan kepada Allah dan berpaling daripada perkara selain-Nya.
Seterusnya, beliau menyatakan bahawa puasa khusus pula ialah puasa orang soleh iaitu menahan anggota badan daripada melakukan dosa, dan ia dapat dicapai dengan sempurna melalui enam perkara:
Pertamanya
, menundukkan pandangan dan menahannya daripada meluaskannya kepada setiap perkara yang dicela dan dibenci serta kepada setiap perkara yang menyibukkan hati seseorang dan melalaikannya daripada mengingati Allah
‘Azza wa Jalla
. Terdapat riwayat daripada Huzaifah R.A, bahawa Rasulullah SAW bersabda:
النَّظْرَةُ سَهْمٌ مِنْ سِهَامِ إِبْلِيسَ مَسْمُومَةٌ فَمَنْ تَرَكَهَا مِنْ خَوْفِ اللَّهِ أَثَابَهُ جَلَّ وَعَزَّ إِيمَانًا يَجِدُ حَلَاوَتَهُ فِي قَلْبِهِ
Maksudnya
: “
Pandangan merupakan satu panah beracun daripada panah-panah Iblis. Sesiapa yang meninggalkannya kerana takutkan Allah, pasti Allah ‘Azza wa Jalla akan mengurniakannya keimanan, yang dia merasai kemanisannya dalam hatinya
.”
[1]
Kedua
, memelihara lisan daripada merepek, berdusta, mengumpat, mengadu domba, bercakap kotor, bermusuh dan berdebat. Sebaliknya, mengambil sikap berdiam dan menyibukkan diri dengan berzikir kepada Allah — yakni mengingati-Nya — dan membaca al-Quran. Terdapat riwayat daripada Abu Hurairah R.A, bahawa Nabi SAW bersabda:
الصِّيَامُ جُنَّةٌ فَلاَ يَرْفُثْ وَلاَ يَجْهَلْ، وَإِنِ امْرُؤٌ قَاتَلَهُ أَوْ شَاتَمَهُ فَلْيَقُلْ: إِنِّي صَائِمٌ. – مَرَّتَيْنِ – وَالَّذِي نَفْسِي بِيَدِهِ لَخُلُوفُ فَمِ الصَّائِمِ أَطْيَبُ عِنْدَ اللَّهِ تَعَالَى مِنْ رِيحِ المِسْكِ، يَتْرُكُ طَعَامَهُ وَشَرَابَهُ وَشَهْوَتَهُ مِنْ أَجْلِي الصِّيَامُ لِي، وَأَنَا أَجْزِي بِهِ وَالحَسَنَةُ بِعَشْرِ أَمْثَالِهَا
Maksudnya
: “
Puasa itu adalah perisai. Oleh itu, janganlah berkata keji dan jangan juga bertelingkah laku (seperti orang) jahil. Sekiranya ada seseorang membawanya berbunuhan atau mencelanya, maka katakanlah: ‘Sesungguhnya aku berpuasa.’ – sebanyak dua kali. – Demi Dia (Allah) yang jiwaku berada di tangan-Nya, bau mulut orang yang berpuasa lebih baik di sisi Allah SWT daripada aroma minyak kasturi. (Firman Allah SWT): ‘Dia meninggalkan makan, minum dan syahwatnya disebabkan oleh puasa kerana Aku, dan Aku juga akan mengganjarinya, yang mana satu kebaikan (akan dibalas) dengan sepuluh kali (ganda) sepertinya.’
”
[2]
Ketiga
, menjaga pendengaran daripada setiap perkara yang dibenci kerana setiap perkara yang Allah haramkan untuk diucapkan, Dia turut mengharamkannya untuk didengar. Oleh sebab itu, Allah SWT menyamakan orang yang mendengar perkara dusta dengan orang yang memakan perkara haram. Firman Allah SWT:
سَمَّاعُونَ لِلْكَذِبِ أَكَّالُونَ لِلسُّحْتِ
Maksudnya
: “
Mereka sangat suka mendengar berita-berita dusta, sangat suka memakan segala yang haram (rasuah dan sebagainya)
.”
[3]
Keempat
, menahan baki anggota badan daripada melakukan dosa, seperti tangan dan kaki daripada melakukan perkara yang dibenci, serta menahan perut daripada perkara shubhah ketika berbuka puasa. Hal ini kerana tidak ada maknanya puasa, jika seseorang itu menahan diri daripada memakan makanan yang halal, kemudian berbuka puasa dengan makanan yang haram. Makanan halal hanya menjadi mudarat, jika diambil dalam kuantiti yang banyak dan bukan disebabkan oleh jenisnya. Tambahan lagi, puasa adalah bertujuan untuk mengurangkan pengambilannya. Jika seseorang meninggalkan perbuatan mengambil ubat dalam kuantiti yang banyak kerana bimbang akan mudaratnya, tetapi kemudian meminum racun, maka dia ialah seorang yang bodoh. Oleh itu, makanan yang haram ialah racun yang membinasakan agama, manakala makanan yang halal pula ialah ubat yang bermanfaat jika diambil dalam kuantiti yang sedikit (sebagaimana dinasihatkan oleh pakar) dan memberi mudarat jika diambil dalam kuantiti yang banyak (melebihi dos yang dibenarkan).
Kelima
, tidak memperbanyakkan makan makanan halal ketika berbuka. Dalam erti kata lain, memenuhi perut dengan makanan — yakni secara melampau. Bagaimana puasa dapat memberikan faedah bagi mengalahkan musuh Allah — yakni syaitan — dan mengawal syahwat sekiranya orang yang berpuasa mengisi kembali ketika berbuka perkara yang telah berlalu daripadanya waktu siang harinya? Boleh jadi, jenis-jenis makanan semakin bertambah sehinggakan sudah menjadi kebiasaan untuk disimpan pelbagai jenis makanan untuk bulan Ramadan. Dengan itu, pelbagai makanan yang tidak dimakan pada bulan-bulan lain dimakan pada bulan Ramadan.
Suatu yang sudah dimaklumi, bahawa tujuan puasa adalah untuk mengosongkan perut dan mengekang hawa nafsu supaya diri seseorang menjadi kuat bagi mencapai ketaqwaan. Sekiranya perut yang sudah kosong sejak siang hari hingga malam, sehingga keinginannya (untuk mengisi kembali dengan makanan) membuak-buak. Lalu perut yang kosong itu diisi dan dikenyangkan dengan pelbagai makanan yang lazat, pasti keseronokan nafsu bertambah dan kekuatannya meningkat berganda-ganda. Justeru, kemahuan nafsu menjadi semakin meningkat — sedangkan ia diharapkan menjadi lemah — jika dibiarkan mengikut kebiasaannya.
Selain itu, roh dan rahsia puasa adalah untuk melemahkan kekuatan dirinya. Kekuatan itu yang menjadi jalan-jalan bagi syaitan membawa seseorang ke arah kejahatan. Roh dan rahsia puasa tidak akan dicapai melainkan dengan mengurangkan jumlah pengambilan makanan, iaitu dengan memakan makanan yang kebiasaannya seseorang makan setiap malam, jika dia tidak berpuasa. Oleh itu, jika dia menggabungkan jumlah makanan yang (sepatutnya) dia makan pada waktu siang dengan makanan sewaktu makan malam, nescaya dia tidak akan memperoleh manfaat daripada puasanya.
Keenam
, hati seseorang selepas berbuka puasa hendaklah dalam keadaan bergantung harap dan runsing. Hal ini kerana dia tidak tahu sama ada puasanya diterima, lalu dia termasuk dalam kalangan
muqarrabin
 (dekat dengan Tuhan), atau puasanya ditolak, lalu dia termasuk dalam kalangan orang yang dimurkai. Bukan itu sahaja, seseorang itu hendaklah berkeadaan demikian setiap kali selesai mengerjakan sesuatu ibadat.
Diriwayatkan daripada al-Hasan bin Abu al-Hasan al-Basri bahawa beliau berjalan di hadapan suatu kaum yang sedang bergembira pada hari raya. Beliau menyebutkan, Allah
‘Azza wa Jalla
 menjadikan bulan Ramadhan sebagai medan untuk manusia berlumba dalam mengerjakan ketaatan kepada-Nya. Oleh itu, ada dalam kalangan mereka yang mendahului, lalu mereka menang, dan ada juga dalam kalangan mereka yang tertinggal, lalu mereka kalah. Sungguh mengejutkan buat orang yang ketawa dan bermain pada hari yang dimenangi oleh orang yang mendahului dan terkehadapan, serta hari kerugian buat yang tidak diterima amalnya. Sebaliknya, demi Allah, sekiranya tersingkap tirai — yakni dapat diketahui sama ada amalannya diterima atau ditolak — sudah tentu orang yang berbuat baik akan sibuk dengan kebaikannya dan orang yang berbuat kesalahan akan sibuk dengan kesalahannya. Dalam erti kata lain, kegembiraan orang yang diterima amalannya akan menyibukkannya daripada bermain-main, manakala kerugian orang yang ditolak amalannya pula akan menjadikannya tidak ketawa. Inilah serba ringkas sebagaimana yang dijelaskan oleh Imam al-Ghazali dalam kitabnya,
Ihya’ ‘Ulum al-Din
.
[4]
Sehubungan dengan itu, jelaslah bahawa tingkatan puasa setiap orang adalah berbeza-beza. Ada yang sekadar mendapat lapar dan dahaga, sekalipun puasanya itu sah dan diterima. Malah, ada juga yang mencapai tingkatan tertinggi dalam puasa, yakni puasa itu bukan sekadar diterima tetapi menjadikannya lebih baik dan semakin dekat dengan Allah SWT, sekali gus memenuhi tujuan puasa itu sendiri sebagaimana yang ditegaskan oleh al-Quran iaitu memperoleh ketaqwaan. Kami akhiri dengan firman Allah SWT:
يَا أَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِن قَبْلِكُمْ لَعَلَّكُمْ تَتَّقُونَ
Maksudnya
: “
Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu, supaya kamu bertaqwa
.”
[5]
Semoga Allah SWT memberikan kefahaman yang jelas kepada kita semua dalam beragama dan seterusnya menjadikan kita termasuk dalam kalangan hamba-Nya yang bertaqwa. Ameen.
Wallahua‘lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Hakim dalam
al-Mustadrak
 (7875) dan beliau menyebutkan bahawa hadith ini sanadnya adalah sahih tetapi tidak dikeluarkan oleh Imam al-Bukhari dan Muslim.
[2]
 Riwayat al-Bukhari (1894)
[3]
 Surah al-Ma’idah: 42
[4]
 Lihat
Ihya’ ‘Ulum al-Din
, 1/234-236.
[5]
 Surah al-Baqarah: 183


#975 Mencabut Gigi Siang Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Bolehkah seseorang mencabut giginya kerana tidak tahan sakit pada siang Ramadhan? Bagaimanakah puasanya? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mukadimah
Cabutan gigi merujuk kepada
exodontia
, suatu prosedur pengeluaran atau pembuangan gigi daripada tulang rahang. Prosedur ini dilaksanakan apabila gigi tersebut didapati tidak dapat diselamatkan atau dikaitkan dengan sebarang patologi atau penyakit. Di antara sebab-sebab cabutan gigi dilakukan ialah:
Kerosakan atau karies teruk.
Penyakit gusi lanjut (periodontitis) yang dikaitkan dengan kelonggaran gigi.
Melibatkan patologi (sekiranya gigi yang berkenaan berada di dalam atau berhampiran ketumbuhan, sista atau fraktur tulang rahang).
Gigi yang terbenam/terimpak yang dijangkiti secara berulang atau berisiko untuk mengakibatkan kerosakan pada gigi lain yang berhampiran.
Pulpitis (keradangan tisu pulpa di dalam struktur gigi).
Sebahagian daripada rawatan ortodontik.
Gigi yang fraktur/patah.
Apabila gigi (gigi susu) belum diganti oleh gigi kekal.
[1]
Seterusnya puasa pula adalah salah satu ibadat yang difardhukan oleh Allah SWT kepada hamba-hamba-Nya. Puasa yang disyariatkan adalah untuk menahan diri daripada perkara yang membatalkan puasa seperti makan dan minum, berjimak dengan sengaja, muntah dengan sengaja dan lain-lain, bermula daripada terbit fajar sadiq hingga tenggelam matahari. Firman Allah SWT:
أُحِلَّ لَكُمْ لَيْلَةَ الصِّيَامِ الرَّفَثُ إِلَىٰ نِسَائِكُمْ ۚ هُنَّ لِبَاسٌ لَّكُمْ وَأَنتُمْ لِبَاسٌ لَّهُنَّ ۗ عَلِمَ اللَّهُ أَنَّكُمْ كُنتُمْ تَخْتَانُونَ أَنفُسَكُمْ فَتَابَ عَلَيْكُمْ وَعَفَا عَنكُمْ ۖ فَالْآنَ بَاشِرُوهُنَّ وَابْتَغُوا مَا كَتَبَ اللَّهُ لَكُمْ ۚ وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya
: “
Dihalalkan bagi kamu, pada malam hari puasa, bercampur (bersetubuh) dengan isteri-isteri kamu. Isteri-isteri kamu itu adalah sebagai pakaian bagi kamu dan kamu pula sebagai pakaian bagi mereka. Allah mengetahui bahawasanya kamu mengkhianati diri sendiri, lalu Ia menerima taubat kamu dan memaafkan kamu. Maka sekarang setubuhilah isteri-isteri kamu dan carilah apa-apa yang telah ditetapkan oleh Allah bagi kamu; dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).
”
[2]
Di dalam
al-Fiqh al-Manhaji
 disebutkan bahawa di antara perkara yang membatalkan puasa ialah:
Makan dan minum.
Sesuatu benda masuk ke dalam rongga melalui ruang yang sedia terbuka.
Muntah dengan sengaja.
Bersetubuh dengan sengaja.
Mengeluarkan mani dengan sengaja.
Haid dan nifas.
Gila dan murtad.
[3]
Berbalik kepada soalan yang diajukan, mencabut gigi tidak termasuk dalam perkara yang membatalkan puasa. Mengenai hal ini, Dar al-Ifta’ al-Misriyyah menjelaskan bahawa mencabut gigi pada siang Ramadhan bagi orang yang berpuasa adalah diharuskan dan perkara itu tidak membatalkan puasanya. Akan tetapi dengan syarat tidak ada sesuatu pun yang masuk ke dalam
jauf.
[4]

Adapun keluarnya darah disebabkan cabutan gigi tidak menjejaskan puasa, sebaliknya orang yang berpuasa itu hendaklah — berusaha semampu mungkin — mengelakkan daripada menelan darah itu.
[5]
Selain itu, Da’irah al-Ifta’ al-Urduniyyah juga ada mengeluarkan pendapat bahawa semata-mata mencabut gigi pada siang hari Ramadhan tidak membatalkan puasa. Akan tetapi jika ada sesuatu seperti air atau darah yang masuk ke dalam
jauf
, maka puasanya terbatal. Seterusnya bagi orang yang puasanya terbatal disebabkan perkara tersebut, hendaklah menahan diri (daripada perkara-perkara yang membatalkan puasa) pada siang hari yang berbaki, demi menghormati bulan Ramadhan, dan dia wajib menggantikan (qadha’) puasa pada hari itu. Walau bagaimanapun, adalah lebih baik sekiranya dia dapat menangguhkan terlebih dahulu urusan mencabut giginya itu sehingga malam hari atau selepas bulan Ramadhan.
[6]
Selain daripada itu Mantan Mufti Besar Arab Saudi juga ada berpendapat bahawa mencabut geraham (gigi) tidak membatalkan puasa, lebih-lebih lagi jika adanya keperluan. Akan tetapi dia hendaklah mengelakkan dan berhati-hati daripada masuknya darah ke dalam
jauf
. Kemudian, dia hendaklah berkumur-kumur supaya tidak ada sesuatu pun — yakni daripada darah mahupun ubat-ubat yang digunakan ketika proses mencabut — yang masuk ke dalam
jaufnya
. Sekiranya ada sesuatu daripada perkara itu yang termasuk tanpa sengaja, maka ia tidak menjejaskan puasanya. Namun, sekiranya dia sengaja menelan darah (yang keluar itu), maka puasanya terbatal dan wajib ke atasnya qadha’ (menggantikannya). Oleh itu, dia hendaklah berusaha dan bersungguh-sungguh — semampu mungkin — sebagaimana berkumur-kumur, untuk mengelakkannya daripada masuk ke dalam
jauf
. Jika termasuk juga sesuatu tanpa sebarang niat — yakni tidak sengaja dan selepas bersungguh-sungguh menjaganya — maka ia tidak menjejaskan puasanya.
[7]
Begitu juga Muhammad bin Soleh al-‘Uthaimin pernah ditanya, adakah batal puasa seseorang disebabkan darah yang keluar kerana mencabut gigi? Beliau menjawab, darah yang keluar kerana mencabut geraham (gigi) tidak menjejaskan mahupun memudaratkan puasa seseorang. Akan tetapi wajib ke atas orang yang berpuasa itu untuk mengelakkan dan berhati-hati daripada menelan darah tersebut. Hal ini kerana darah yang keluar itu merupakan perkara mendatang yang bukan kebiasaan, maka menelannya menyebabkan puasa seseorang itu terbatal. Berbeza keadaannya, apabila menelan air liur kerana ia tidak membatalkan puasa. Justeru, orang yang berpuasa yang mencabut giginya hendaklah berjaga-jaga dan berhati-hati, supaya tidak ada darah yang sampai ke dalam perutnya (yakni
jaufnya
) kerana ia membatalkan puasa. Akan tetapi jika darah itu menyerap masuk luar daripada kawalannya (yakni bukan atas pilihannya), maka ia tidak memudaratkan puasanya kerana dia tidak sengaja dalam perkara tersebut.
[8]
Kesimpulannya
Berdasarkan kepada perbahasan dan perbincangan di atas, kami berpendapat bahawa mencabut gigi di siang hari bagi orang yang berpuasa adalah diharuskan dan puasanya masih dikira sah. Akan tetapi dengan syarat dia hendaklah berusaha semampu mungkin mengelakkan daripada menelan darah atau apa-apa cecair yang keluar semasa proses cabutan gigi itu. Seterusnya, kami menyarankan agar dia hendaklah membersihkan mulutnya dengan berkumur-kumur, agar tidak ada tidak ada sesuatu pun daripada darah mahupun ubat-ubat yang digunakan ketika proses mencabut gigi, yang masuk ke dalam
jaufnya.
Selain daripada itu, kami juga ingin menyarankan, jika tiada keperluan mendesak untuk mencabut gigi dengan segera, maka menangguhkan terlebih dahulu urusan tersebut sehingga malam hari atau selepas bulan Ramadhan adalah lebih baik.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
http://www.myhealth.gov.my/cabutan-gigi/
. Diakses pada 15 April 2022.
[2]
 Surah al-Baqarah: 187
[3]
 Lihat
al-Fiqh al-Manhaji
, 2/83-87.
[4]
 Ibn Ruslan menyebutkan
jauf
 ialah perut, otak, pundi kencing, lubang dubur dan bahagian dalam telinga. (Lihat
al-Zubad fi Fiqh al-Islami
,
hlm. 156)
[5]
 Lihat
https://www.elwatannews.com/news/details/5425306
. Diakses pada 15 April 2022.
[6]
 Lihat
https://aliftaa.jo/ShowContent.aspx?Id=103
. Diakses pada 15 April 2022.
[7]
 Lihat https://binbaz.org.sa/fatwas/10379/ حكم-قلع-ضرس-الصاىم-وابتلاع-شيء-من-الدم. Diakses pada 15 April 2022.
[8]
 Lihat https://ar.islamway.net/fatwa/43353/ خلع-الصائم-لضرسه. Diakses pada 15 April 2022.


#976 Menghadap Kiblat ketika Membaca al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah disunatkan untuk menghadap ke arah kiblat ketika membaca al-Quran? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membaca al-Quran termasuk dalam ibadah. Pada setiap ayat dan kalimatnya ada pahala dan ganjaran buat sesiapa yang membacanya. Hal ini adalah sebagaimana riwayat daripada Abdullah bin Mas‘ud R.A, bahawa Rasulullah SAW bersabda:
منْ قرأَ حرفًا من كتابِ اللهِ فله به حسنةٌ، والحسنةُ بعشرِ أمثالِها لا أقولُ: آلم حرفٌ، ولكنْ ألِفٌ حرفٌ وميمٌ حرفٌ
Maksudnya:

“Sesiapa yang membaca satu huruf daripada kitab Allah (al-Quran), maka baginya satu kebaikan (pahala). Dan satu kebaikan itu dilipat gandakan menjadi sepuluh kebaikan semisalnya. Tidaklah aku mengatakan: Alif, lam, mim itu satu huruf, akan tetapi alif itu satu huruf, lam itu satu huruf dan mim itu satu huruf.”
[1]
Begitu juga terdapat riwayat daripada Umar bin al-Khattab R.A, bahawa Rasulullah SAW bersabda:
إِنَّ اللَّهَ يَرْفَعُ بِهَذَا الْقُرْآنَ أَقْوَامًا وَيَضَعُ بِهِ آخَرِينَ
Maksudnya:
 “
Sesungguhnya Allah mengangkat suatu kaum dengan al-Quran ini dan merendahkan kaum yang lain dengannya.
”
[2]
Maknanya, sesiapa yang beriman dengan al-Quran, memuliakan kedudukannya dan beramal dengannya, maka Allah SWT akan mengangkat kedudukannya di dunia dan akhirat serta mengurniakannya
ke‘izzahan
 dan kemuliaan, manakala sesiapa yang tidak beriman dengan al-Quran atau tidak memuliakan kedudukannya, maka Allah SWT akan merendahkan dan menghinakannya di dunia dan akhirat, sekalipun dia ada kedudukan atau kemuliaan pada kaca mata manusia.
[3]
Berbalik kepada soalan yang diajukan, Imam al-Nawawi ketika mengulas berkenaan adab-adab semasa membaca al-Quran menyebutkan, digalakkan bagi pembaca al-Quran di luar solat untuk menghadap ke arah kiblat.
[4]
 Hal ini adalah berdasarkan kepada beberapa hadith, antaranya daripada Ibn Abbas R.Anhuma, bahawa Rasulullah SAW bersabda:
خَيْرُ الْمَجَالِسِ مَا اسْتُقْبِلَ بِهِ الْقِبْلَةَ
Maksudnya
: “
Sebaik-baik majlis adalah yang menghadap kiblat
.”
[5]
Selain itu, terdapat riwayat daripada Ibn Umar R.Anhuma, bahawa Rasulullah SAW bersabda:
أَكْرَمُ الْمَجَالِسِ مَا اسْتُقْبِلَ بِهِ الْقِبْلَةُ
Maksudnya
: “
Semulia-mulia majlis adalah yang menghadap kiblat.
”
[6]
Begitu juga terdapat dalam riwayat lain, daripada Abu Hurairah R.A, yang diriwayatkan secara
marfu‘
 bahawa
إِنَّ لِكُلِّ شَيْءٍ سَيِّدًا، وَإِنَّ سَيِّدَ الْمَجَالِسِ قُبَالَةَ الْقِبْلَةِ
Maksudnya
: “
Segala sesuatu itu ada pemimpinnya, dan pemimpin majlis adalah yang menghadap kiblat
.”
[7]
Daripada Ibn Abbas R.Anhuma, Rasulullah SAW bersabda:
إِنَّ لِكُلِّ شَيْءٍ شَرَفًا وَإِنَّ أَشْرَفَ الْمَجَالِسِ مَا اسْتُقْبِلَ بِهِ الْقِبْلَةَ
Maksudnya
: “
Sesungguhnya bagi setiap sesuatu ada kemuliaannya, dan semulia-mulia majlis adalah yang menghadap kiblat
.”
[8]
Al-Munawi menyebutkan, hadith ini memberi isyarat bahawa setiap pergerakan mahupun diamnya hamba mengikuti aturan perhambaan kepada Allah SWT, berdasarkan niatnya. Sama ada ketika sedar atau tidur, ketika duduk atau berdiri, ketika minum atau makan, keadaannya menjadi bernilai disebabkan hal tersebut. Oleh itu, dia memilih arah kiblat dalam majlisnya, dia tidak banyak bermain-main, sehingga dianjurkan untuk menjaga agar selalu menghadap ke arah kiblat.
[9]
Lebih-lebih lagi, di dalam
al-Mausu‘ah al-Fiqhiyyah
 dinyatakan bahawa para fuqaha telah mentakrirkan bahawa arah kiblat ialah semulia-mulia arah. Justeru disunatkan memelihara ke arahnya ketika duduk, berdasarkan hadith-hadith sebagaimana yang telah disebutkan di atas.
[10]
Selain daripada itu, Dr. Soleh al-Fauzan juga pernah ditanya berkenaan perkara ini yakni adakah diwajibkan seseorang itu menghadap ke arah kiblat ketika membaca al-Quran? Beliau menjawab, seseorang itu sepatutnya menghadap ke arah kiblat ketika membaca al-Quran kerana membaca al-Quran termasuk dalam perkara ibadah, dan disunatkan dalam perkara ibadah untuk menghadap ke arah kiblat. Justeru, jika dia dapat melakukannya (menghadap ke arah kiblat), maka ia termasuk dalam
mukammalat
 — yakni yang melengkapkannya lagi. Namun, jika dia tidak dapat melakukannya, maka tidak mengapa.
[11]
Kesimpulannya
Berdasarkan kepada perbincangan dan perbahasan di atas, kami berpendapat bahawa digalakkan dan disunatkan untuk membaca al-Quran dengan menghadap ke arah kiblat. Lebih-lebih lagi, membaca al-Quran termasuk dalam perkara mulia dan ibadah, maka digalakkan untuk menghadap ke arah semulia-mulia arah iaitu kiblat, di samping mengikut arahan Nabi SAW.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Tirmizi (2910)
[2]
 Riwayat Muslim (817); riwayat Ibn Majah (218); riwayat Ibn Hibban (772)
[3]
 Lihat
al-Mafatih fi Syarh al-Masabih
, 3/67-68;
Tatriz Riyadh al-Salihin
 oleh Faisal bin ‘Abd al-‘Aziz al-Mubarak, hlm. 581
[4]
 Lihat
al-Tibyan fi Adab Hamalah al-Quran
, hlm. 60.
[5]
 Riwayat al-Tabari dalam
Tahzib al-Athar
 (1/235)
[6]
 Riwayat al-Tabarani dalam
al-Mu‘jam al-Ausat
 (8361)
[7]
 Riwayat al-Tabarani dalam
al-Mu‘jam al-Ausat
 (2375)
[8]
 Riwayat al-Hakim dalam
al-Mustadrak
 (7706)
[9]
 Lihat
Faidh al-Qadir
, 2/512.
[10]
 Lihat
al-Mausu‘ah al-Fiqhiyyah al-Kuwaitiyyah
, 4/76.
[11]
 Lihat
al-Muntaqa min Fatawa al-Fauzan
, 2/35.


#977 Muntah Membatalkan Wuduk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah muntah membatalkan wuduk? Mohon percerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga baginda, para sahabat baginda serta orang-orang yang mengikuti jejak langkah baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 Wahai orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Mukadimah
Wuduk berasal daripada perkataan
wadha’ah
 (وَضَاءَةٌ). Dari segi bahasa, ia bererti elok dan berseri. Sementara dari segi syarak pula ialah perbuatan menggunakan air pada anggota-anggota tertentu beserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.
[3]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.
[4]
Perkara-perkara yang membatalkan wuduk
Di dalam
al-Fiqh al-Manhaji
[5]
 disebutkan bahawa perkara yang membatalkan wuduk ada lima, iaitu:
Keluar sesuatu daripada salah satu saluran qubul dan dubur kencing, tahi, darah, kentut dan lain-lain.
Tidur yang tidak tetap. Maksud ‘tetap’ di sini ialah duduk dalam keadaan punggung bertaup rapat dengan lantai manakala maksud tidak tetap pula ialah terdapat rongga di antara punggung dan lantai.
Hilang akal disebabkan sama ada mabuk, pitam, sakit atau gila.
Seseorang lelaki menyentuh isterinya atau perempuan lain tanpa berlapik dan perbuatan itu membatalkan wuduk kedua-duanya. Maksud perempuan lain ialah perempuan yang halal berkahwin.
Menyentuh kemaluan manusia, sama ada diri sendiri atau orang lain, sama ada qubul atau dubur dengan tapak tangan dan perut-perut jari tanpa berlapik.
Berbalik kepada soalan yang diajukan, pada asasnya para ulama berbeza pendapat mengenai hal ini. Dalam kalangan ulama yang berpendapat ia membatalkan wuduk adalah seperti ‘Ata’, al-Zuhri, al-Auza‘i, Abu Hanifah dan Ahmad dalam satu riwayatnya.
[6]
 Selain itu, al-Syaukani menukilkan bahawa al-‘Itrah dan Abu Hanifah serta para
ashabnya
 berpendapat muntah membatalkan wuduk, tetapi dengan syarat ia berasal dari dalam perut, memenuhi mulut, dan keluar secara sekaligus.
[7]
 Begitu juga Imam Ahmad berpendapat, muntah membatalkan wuduk, tetapi dengan syarat dalam jumlah yang banyak.
[8]
 Mereka berhujah berdasarkan riwayat daripada Abu al-Darda’ R.A:
أَنَّ رَسُولَ اللَّهِ صلى الله عليه وسلم قَاءَ فَأَفْطَرَ فَتَوَضَّأَ. فَلَقِيتُ ثَوْبَانَ فِي مَسْجِدِ دِمَشْقَ فَذَكَرْتُ ذَلِكَ لَهُ فَقَالَ: صَدَقَ أَنَا صَبَبْتُ لَهُ وَضُوءَهُ
Maksudnya
: “
Sesungguhnya Rasulullah SAW muntah sehingga membatalkan puasanya lalu Baginda berwuduk. Kemudian aku (Abu al-Darda’) bertemu dengan Thauban di dalam Masjid Damsyik, lalu menyebutkan hal itu kepadanya. Maka Thauban berkata: ‘Benar, akulah yang menuangkan air wuduk buat Baginda.’
”
[9]
Begitu juga riwayat daripada Aisyah R.Anha, bahawa Rasulullah SAW bersabda:
مَنْ أَصَابَهُ قَىْءٌ أَوْ رُعَافٌ أَوْ قَلَسٌ أَوْ مَذْىٌ فَلْيَنْصَرِفْ فَلْيَتَوَضَّأْ
Maksudnya
: “
Sesiapa yang muntah, berdarah hidung, sendawa atau keluar air mazi ketika dalam solatnya, hendaklah dia berhenti daripada solatnya lalu berwuduk
.”
[10]
Manakala Imam Malik, al-Syafi‘i dan para
ashab
 mereka, serta Abu Thaur, satu riwayat daripada Imam Ahmad, al-Nasir, al-Baqir dan al-Sadiq menyatakan bahawa ia tidak membatalkan wuduk.
[11]
 Pendapat ini juga telah ditarjihkan oleh Ibn Hazm, Ibn Taimiyyah, dan lain-lain kerana tiadanya dalil sahih yang menunjukkan bahawa muntah termasuk dalam perkara yang membatalkan wuduk. Justeru, hukum asalnya adalah dia masih lagi dalam keadaan berwuduk, dan ia tidak akan terangkat (terbatal) melainkan dengan dalil yang sahih.
[12]
Menurut Dr. Mahmud Syalabi, salah seorang ahli lajnah di Dar al-Ifta’ al-Misriyyah mengeaskan bahawa muntah tidak termasuk dalam perkara yang membatalkan wuduk, sekalipun ia dikira sebagai najis. Justeru, seseorang Muslim yang muntah hendaklah membersihkan tempat yang terkena muntah itu. Oleh yang demikian, jika seseorang sudah dalam keadaan berwuduk, kemudian dia muntah, maka dia hendaklah berkumur-kumur sahaja dan kekal dalam wuduknya yang asal — kerana tidak batal.
[13]
Begitu juga dalam fatwa yang dikeluarkan oleh
al-Hai’ah al-‘Ammah li al-Syu’un al-Islamiyyah wa al-Auqaf
 (Badan Fatwa UAE) menyatakan bahawa muntah tidak membatalkan wuduk mahupun solat jika tidak sengaja dan ia dikira suci (jika belum berubah daripada keadaan makanan). Namun, jika muntah itu sudah berubah daripada keadaannya dalam bentuk makanan, maka ia membatalkan solat tetapi tidak membatalkan wuduk.
[14]
Tambahan lagi, Ibn al-‘Uthaimin juga pernah ditanya berkenaan adakah apa-apa yang keluar dari selain dua saluran; qubul dan dubur membatalkan wuduk? Beliau menjawab, apa-apa yang keluar dari selain qubul dan dubur tidak membatalkan wuduk, tidak kira yang keluar itu banyak atau sedikit, melainkan air kencing dan tahi. Hal ini kerana perkara tersebut asalnya tidak membatalkan wuduk. Justeru, sesiapa yang mendakwa sesuatu yang menyalahi hukum asalnya, mestilah membawakan dalil. Apatah lagi, telah sabit hukum wuduk seseorang itu berdasarkan kepada dalil syar‘i, dan apa yang telah sabit dengan dalil syar‘i tidak boleh diangkat (dibatalkan) melainkan juga dengan dalil syar‘i. Selain itu, kita juga tidak mengeluarkan apa-apa (hukum) yang telah ditunjukkan daripada al-Quran dan sunnah Rasulullah SAW kerana kita beribadah berdasarkan kepada syariat Allah SWT dan bukannya hawa nafsu.
Adapun berkaitan hadith yang menunjukkan bahawa Nabi SAW muntah lalu berwuduk, hadith ini telah dinilai dhaif oleh majoriti para ulama. Kemudian, beliau berpendapat, hadith ini menunjukkan kepada semata-mata perbuatan dan semata-mata perbuatan tidak menunjukkan kepada hukumnya adalah wajib kerana ia bebas daripada perintah. Malah, terdapat hadith lain yang menyanggahinya — sekalipun ia dinilai dhaif — bahawa Nabi SAW berbekam dan mendirikan solat serta tidak memperbaharui wuduknya. Oleh itu, ia menunjukkan bahawa perbuatan wuduk Baginda selepas muntah bukanlah diwajibkan. Seterusnya, beliau menyimpulkan, inilah pendapat yang kuat bahawa apa-apa yang keluar dari badan — selain qubul dan dubur — tidak membatalkan wuduk sekalipun banyak, tidak kira muntah, air liur, darah, air luka dan seumpamanya, kecuali air kencing dan tahi. Misalnya, dibuka pada mana-mana bahagian badan untuk mengeluarkan air kencing dan tahi, maka ia membatalkan wuduk dengan sebab keluarnya itu.
[15]
Selain daripada itu, menurut Syeikh al-Islam Ibn Taimiyyah pula, berwuduk setelah muntah adalah disunatkan kerana terdapat riwayat daripada Nabi SAW dan para sahabat yang melakukan demikian. Adapun yang menyatakan ia adalah wajib, maka tiada dalil daripada al-Quran dan al-Sunnah berkenaan perkara tersebut.
[16]
 Beliau turut menambah bahawa perbuatan Nabi SAW semata-mata tidak menunjukkan bahawa hukumnya adalah wajib.
[17]
Kesimpulannya
Berdasarkan kepada perbincangan dan perbahasan di atas,
kami berpendapat bahawa muntah tidak termasuk dalam perkara yang membatalkan wuduk, sekalipun ia keluar dalam jumlah yang banyak
. Walau bagaimanapun, seseorang yang muntah itu hendaklah berkumur-kumur dan membersihkan tempat yang terkena muntah itu kerana muntah dianggap sebagai najis. Begitu juga disunatkan bagi mereka yang muntah untuk memperbaharui wuduk sebagaimana yang dinyatakan oleh Syeikh al-Islam Ibn Taimiyyah berdasarkan riwayat daripada para sahabat.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Surah al-Ma’idah: 6
[2]
 Lihat
Tafsir al-Maraghi
, 6/61.
[3]
 Lihat
al-Fiqh al-Manhaji
, 1/53.
[4]
 Lihat
al-Taqrirat al-Sadidah
, hlm. 82.
[5]
 Lihat
al-Fiqh al-Manhaji
, 1/62-63.
[6]
 Lihat
Fath al-‘Allam fi Dirasah Ahadith Bulugh al-Maram
, 1/323.
[7]
 Lihat
Nail al-Autar
, 1/237.
[8]
 Lihat
al-Mughni
, 1/247-250.
[9]
 Riwayat al-Tirmizi (87)
[10]
 Riwayat Ibn Majah (1221)
[11]
 Lihat
Fath al-‘Allam fi Dirasah Ahadith Bulugh al-Maram
, 1/324;
Nail al-Autar
, 1/237;
al-Mughni
, 1/247.
[12]
 Lihat
Fath al-‘Allam fi Dirasah Ahadith Bulugh al-Maram
, 1/324.
[13]
 Lihat https://www.masrawy.com/islameyat/others-islamic_ppl_news/details/2021/11/21/2126910/ هل-القيء-من-النجاسة-وينقض-الوضوء-أمين-الفتوى-يجيب. Diakses pada 18 April 2022.
[14]
 Lihat
https://www.awqaf.gov.ae/ar/Pages/FatwaDetail.aspx?did=88655
. Diakses pada 18 April 2022.
[15]
 Lihat
Majmu‘ Fatawa Ibn ‘Uthaimin
, 11/198.
[16]
 Lihat
Majmu‘ al-Fataw
a, 21/242.
[17]
 Lihat
Majmu‘ al-Fataw
a, 25/222.


#978 Isti‘azah dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Apakah hukum
isti‘azah
 dalam solat sebelum membaca surah al-Fatihah?  Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya,
isti‘azah
 adalah meminta perlindungan ataupun pemeliharaan. Maka seseorang yang mengucapkan kalimah ini, dia sedang meminta perlindungan kepada Allah SWT agar menjaga dan memeliharanya daripada sebarang gangguan dan godaan daripada syaitan yang direjam. Ibn Kathir menyebutkan,
isti‘azah
 adalah meminta pertolongan iaitu aku memohon perlindungan kepada Allah tanpa selainnya daripada makhluk ciptaan-Nya daripada syaitan itu memudaratkan diriku pada agamaku atau ia memalingkan aku daripada kebenaran.
[1]
Seterusnya, terdapat beberapa
sighah
 atau bentuk ucapan
isti‘azah
yang boleh untuk dibaca. Di antaranya:
أَعُوذُ بِاللهِ مِنَ الشَّيْطَانِ الرَّجِيمِ
Maksudnya
: “
Aku berlindung dengan Allah daripada syaitan yang direjam
.”
[2]
أَعُوذُ بِالسَّمِيعِ الْعَلِيمِ مِنَ الشَّيْطَانِ الرَّجِيمِ
Maksudnya
: “
Aku berlindung dengan Tuhan yang Maha Mendengar lagi Maha Mengetahui daripada syaitan yang direjam.
”
[3]
اللَّهُمَّ إِنِّي أَعُوذُ بِكَ مِنَ الشَّيْطَانِ الرَّجِيمِ وَهَمْزِهِ وَنَفْخِهِ وَنَفْثِهِ
Maksudnya
: “
Ya Allah sesungguhnya aku memohon perlindungan dengan-Mu daripada syaitan yang direjam serta permusuhan yang disebabkan daripadanya, takburnya ia, serta syair yang tercela
.”
[4]
Imam al-Nawawi menyebutkan, bacaan
ta‘awwuz
 disyariatkan pada rakaat pertama, iaitu seseorang itu akan mengucapkan — selepas doa iftitah — “أَعُوذُ بِاَللَّهِ مِنْ الشَّيْطَانِ الرَّجِيمِ”. Inilah pendapat masyhur yang dinaskan oleh Imam al-Syafi‘i dan diputuskan oleh jumhur ulama. Namun terdapat dalam kalangan ulama mazhab Syafi‘i yang berpendapat disunatkan untuk membaca “أَعُوذُ بِاَللَّهِ السَّمِيعِ الْعَلِيمِ مِنْ الشَّيْطَانِ الرَّجِيمِ”. Pendapat ini telah ditegaskan oleh al-Bandaniji dan dinukilkan oleh al-Rafi‘i. Ia adalah pendapat yang gharib. Imam al-Syafi‘i dalam
al-Umm
 dan begitu juga para ashab berpendapat,
ta‘awwuz
 itu dapat diperoleh dengan setiap apa yang meliputi makna memohon perlindungan dengan Allah daripada syaitan. Akan tetapi afdhalnya “أَعُوذُ بِاَللَّهِ مِنْ الشَّيْطَانِ الرَّجِيمِ”.
[5]
Hukum bacaan
isti‘azah
 sebelum bacaan surah al-Fatihah
Pada asasnya, para fuqaha menjelaskan bahawa perbuatan membaca
ta‘awwuz
 sebelum membaca surah al-Fatihah adalah suatu yang
thabit
 daripada perbuatan Nabi SAW. Namun, mereka berbeza pendapat mengenai hukumnya kepada dua pendapat:
Pertamanya
, terdapat dalam kalangan ulama yang berpendapat bahawa membaca
ta‘awwuz
sebelum bacaan al-Fatihah adalah wajib. Ini merupakan pendapat beberapa tokoh ulama dalam kalangan pembesar tabi‘in seperti ‘Ata’ bin Abu Rabah, Sufyan al-Thauri dan al-Auza‘i. Inilah juga pendapat yang dipilih oleh Ibn Hazm al-Andalusi.
[6]
 Begitu juga Imam al-Nawawi ada menyebutkan, al-‘Abdari menukilkan daripada ‘Ata’ dan al-Thauri bahawa kedua-duanya berpendapat hukumnya adalah wajib. Manakala daripada Daud pula terdapat dua riwayat, salah pendapatnya adalah wajib sebelum bacaan.
[7]
Mereka berhujah berdasarkan firman Allah SWT:
فَإِذَا قَرَأْتَ الْقُرْآنَ فَاسْتَعِذْ بِاللّهِ مِنَ الشَّيْطَانِ الرَّجِيمِ
Maksudnya
: “
Oleh itu, apabila engkau membaca al-Quran, maka hendaklah engkau terlebih dahulu memohon perlindungan kepada Allah daripada hasutan Syaitan yang kena rejam
.”
[8]
Mereka berpendapat, perintah yang terdapat di dalam ayat ini menunjukkan kepada hukum wajib. Hal ini kerana kata perintah menunjukkan bahawa ia adalah wajib selama mana tidak ada bukti yang mengalihkannya kepada hukum selainnya.
Keduanya
, terdapat juga dalam kalangan ulama yang berpendapat bahawa membaca
ta‘awwuz
 sebelum membaca al-Fatihah adalah sunat. Ini merupakan pendapat majoriti para fuqaha mazhab seperti Imam Abu Hanifah, al-Syafi‘i, dan Ahmad.
Hal ini dapat dilihat melalui kenyataan Imam al-Syafi‘i, bahawa beliau menyebutkan, sekiranya seseorang itu meninggalkan pembacaan
isti‘azah
 sama ada disebabkan lupa, jahil, atau dengan sengaja, maka dia tidak perlu mengulanginya atau melakukan sujud sahwi. Beliau juga tidak suka seseorang meninggalkan untuk membaca
isti‘azah
 dengan sengaja, dan beliau menyukai apabila seseorang itu meninggalkannya pada rakaat yang pertama, maka dia membacanya pada rakaat selainnya. Seterusnya beliau menyatakan mengenai sebab yang menghalangnya daripada memerintahkan seseorang itu untuk mengulangi pembacaan
isti‘azah
 iaitu kerana Nabi SAW mengajarkan seorang lelaki apa yang mencukupkan buatnya di dalam solat, dan tidak diriwayatkan bahawa Baginda memerintahkan lelaki tersebut membaca
ta‘awwuz
 mahupun doa iftitah. Ini menunjukan bahawa bacaan
ta‘awwuz
 itu tidak merosakkan solat sekiranya ia ditinggalkan.
[9]
Justeru, dapat difahami daripada kenyataan di atas jelas bahawa bacaan
ta‘awwuz
 itu adalah sunat dan bukannya wajib kerana jika hukumnya adalah wajib, sudah tentu ia akan merosakkan solat jika ditinggalkan dengan sengaja atau berhajat kepada sujud sahwi.
Begitu juga Imam al-Nawawi menyatakan, sesungguhnya bacaan
ta‘awwuz
 itu adalah
mustahab
 (sunat) dan bukannya wajib. Ia adalah mustahab bagi setiap sesiapa sahaja yang membaca al-Quran, tidak kira ketika dalam solat atau selainnya — yakni luar solat.
[10]
 Di antara hujah mereka adalah berdasarkan firman Allah SWT:
فَإِذَا قَرَأْتَ الْقُرْآنَ فَاسْتَعِذْ بِاللّهِ مِنَ الشَّيْطَانِ الرَّجِيمِ
Maksudnya
: “
Oleh itu, apabila engkau membaca al-Quran, maka hendaklah engkau terlebih dahulu memohon perlindungan kepada Allah daripada hasutan Syaitan yang kena rejam
.”
[11]
Al-Tabari menafsirkan ayat di atas sebagaimana katanya, firman Allah ini bukanlah merupakan suatu perintah yang wajib. Akan tetapi ia hanyalah pemberitahuan dan juga menyatakan hukum sunat. Hal ini kerana tidak ada khilaf di sisi majoriti bahawa sesiapa yang membaca al-Quran dan tidak membaca
ta‘awwuz
 sebelum membacanya atau setelah membacanya, maka dia tidak mengabaikan suatu pun yang fardhu lagi wajib.
[12]
Begitu juga sebuah hadith yang menceritakan berkenaan seorang lelaki yang ditegur oleh Rasulullah SAW kerana buruknya solat yang dilakukannya, maka Baginda bersabda kepadanya:
إِذَا قُمتَ إِلَى الصَّلاةِ فَكَبِّر ثُمَّ اقرَأ مَا تَيَسَّرَ مَعَكَ مِنَ القُرآنِ ثُمَّ اركَع
Maksudnya
: “
Apabila kamu hendak menunaikan solat, maka bertakbirlah, kemudian bacalah apa-apa ayat yang mudah yang kamu hafal daripada al-Quran, kemudian rukuklah
.”
[13]
Jika dilihat daripada hadith di atas, kita akan mendapati bahawa Rasulullah SAW tidak menyuruh lelaki tersebut untuk membaca
isti‘azah
. Justeru, ini menunjukkan bahawa membacanya bukanlah suatu yang wajib.
Kesimpulannya
Berdasarkan kepada perbahasan di atas, kami berpendapat bahawa hukum membaca
ta‘awwuz
 atau
isti‘azah
 sebelum membaca surah al-Fatihah adalah sunat sebagaimana pendapat mazhab Syafi‘i dan mazhab jumhur ulama.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Lihat
Tafsir Ibn Kathir
, 1/16.
[2]
 Diambil daripada riwayat Sulaiman bin Surad R.A, sebagaimana direkodkan oleh Imam al-Bukhari dalam
sahihnya
 (6115).
[3]
 Lafaz
isti‘azah
 ini terdapat dalam sebuah riwayat daripada Ummul Mukminin Aísyah R.anha sebagaimana yang direkodkan oleh Imam Abu Daud dalam
sunannya
 (785).
[4]
 Diambil daripada riwayat Abdullah bin Mas‘ud R.A, sebagaimana direkodkan oleh Imam al-Hakim (1/460)
[5]
 Lihat
al-Majmu‘ Syarh al-Muhazzab
, 3/323.
[6]
 Lihat
al-Muhalla
, 3/247-248
[7]
 Lihat
al-Majmu‘ Syarh al-Muhazzab
, 3/326.
[8]
 Surah al-Nahl: 98
[9]
 Lihat
al-Umm
, 1/129.
[10]
 Lihat
al-Tibyan fi Adab Hamalah al-Quran
, hlm. 81.
[11]
 Surah al-Nahl: 98
[12]
 Lihat
Tafsir al-Tabari
, 17/293-294.
[13]
 Riwayat al-Bukhari (6667)


#979 Berhimpun ketika Majlis Khatam al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah terdapat contoh daripada generasi terdahulu berkaitan majlis khatam al-Quran sepertimana yang dilakukan dalam bulan Ramadhan?  Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Membudayakan pembacaan al-Quran amatlah dituntut di dalam bulan Ramadhan dan juga di dalam bulan-bulan yang lain. Hal ini kerana, Ramadhan merupakan bulan diturunkan padanya al-Quran berdasarkan kepada firman Allah SWT:
شَهْرُ رَمَضَانَ الَّذِي أُنزِلَ فِيهِ الْقُرْآنُ هُدًى لِّلنَّاسِ وَبَيِّنَاتٍ مِّنَ الْهُدَىٰ وَالْفُرْقَانِ
Maksudnya
: “
(Masa yang diwajibkan kamu berpuasa itu ialah) bulan Ramadan yang padanya diturunkan Al-Quran, menjadi petunjuk bagi sekalian manusia, dan menjadi keterangan-keterangan yang menjelaskan petunjuk dan (menjelaskan) perbezaan antara yang benar dengan yang salah
.”
[1]
Syeikh Tantawi ketika mensyarahkan ayat ini, membawakan kata-kata Ibn Kathir yang menyebutkan, Allah SWT memuji bulan Ramadhan berbanding bulan-bulan lain kerana turunnya kitab Allah SWT — dalam bulan itu.
[2]
Berbalik kepada soalan yang diajukan, Imam al-Nawawi berpendapat bahawa digalakkan untuk menghadiri majlis pengkhataman al-Quran dengan tuntutan sunat muakkad.
[3]
 Begitu juga Syeikh al-Humaidhi turut berpendapat bahawa hukumnya adalah sunat untuk menghadiri majlis khatam al-Quran.
[4]
 Menurut Imam al-Nawawi lagi, hal ini adalah berdasarkan kepada hadith yang terdapat dalam
sahihain
, daripada riwayat Ummu ‘Atiyyah, beliau berkata:
أُمِرْنَا أَنْ نُخْرِجَ الحُيَّضَ يَوْمَ العِيدَيْنِ، وَذَوَاتِ الخُدُورِ فَيَشْهَدْنَ جَمَاعَةَ المُسْلِمِينَ، وَدَعْوَتَهُمْ
Maksudnya
: “
Kami diperintahkan supaya menyuruh perempuan-perempuan yang sedang haidh dan gadis-gadis pingitan untuk keluar pada dua hari raya, supaya mereka dapat menyaksikan perhimpunan orang-orang Islam dan doa mereka
.”
[5]
Selain itu, diriwayatkan oleh al-Darimi dan Ibn Abi Daud dengan sanadnya daripada Ibn Abbas R.Anhuma bahawa beliau menyuruh seseorang memperhatikan seorang yang sedang membaca al-Quran. Jika pembaca al-Quran itu akan khatam, hendaklah dia memberitahu kepada Ibn Abbas sehingga beliau dapat hadir menyaksikan pengkhataman itu.
Di samping itu, diriwayatkan juga oleh Ibn Abi Daud dengan dua sanadnya yang sahih daripada Qatadah, seorang tabi‘in besar sahabat Anas R.A, katanya:
كان أنس بن مالك رضي الله عنه إذا ختم القرآن جمع أهله ودعا
Maksudnya
: “
Anas bin Malik R.A, apabila mengkhatamkan al-Quran, beliau mengumpulkan ahli keluarganya dan berdoa.
”
[6]
Selain daripada itu, diriwayatkan dengan sanad yang sahih daripada al-Hakam bin ‘Uyainah, seorang tabi‘in besar, beliau berkata: “Mujahid dan ‘Utbah bin Lubabah telah diutuskan kepadaku, lalu kedua-duanya berkata: ‘Sesungguhnya kami diutuskan kepada kepada engkau (untuk memanggil engkau) kerana kami ingin mengkhatamkan al-Quran dan doa adalah mustajab ketika khatam al-Quran.’” Dalam sebahagian riwayat yang sahih disebutkan bahawa rahmat turun ketika mengkhatamkan al-Quran.
Begitu juga diriwayatkan dengan sanad yang sahih daripada Mujahid, beliau berkata:
كانوا يجتمعون عند ختم القرآن يقولون تنزل الرحمة
Maksudnya
: “
Mereka berkumpul ketika mengkhatamkan al-Quran, lalu berkata: ‘Rahmat Allah SWT turun.’
”
Inilah juga seperti mana dijelaskan oleh Imam al-Nawawi dalam kitabnya
al-Tibyan
.
[7]
 Tambahan lagi, majlis seperti ini juga boleh dianggap sebagai majlis zikir kerana terkandung di dalamnya bacaan al-Quran secara berjemaah, di samping turut dibaca beberapa zikir-zikir tertentu sebagaimana disebutkan oleh para ulama. Terdapat hadith daripada Abu Hurairah R.A, bahawa Baginda SAW bersabda:
وَمَا اجْتَمَعَ قَوْمٌ فِي بَيْتٍ مِنْ بُيُوتِ اللَّهِ يَتْلُونَ كِتَابَ اللَّهِ وَيَتَدَارَسُونَهُ بَيْنَهُمْ إِلاَّ نَزَلَتْ عَلَيْهِمُ السَّكِينَةُ وَغَشِيَتْهُمُ الرَّحْمَةُ وَحَفَّتْهُمُ الْمَلاَئِكَةُ وَذَكَرَهُمُ اللَّهُ فِيمَنْ عِنْدَهُ
Maksudnya
: “Tidaklah suatu kaum berkumpul di dalam salah satu daripada rumah-rumah Allah sambil membaca Kitabullah, dan saling mempelajari di antara mereka, melainkan akan turun kepada mereka ketenangan, rahmat akan melitupi mereka, malaikat akan menaungi mereka, dan mereka akan diingat di sisi Allah SWT.
”
[8]
Kesimpulannya
Oleh itu, berdasarkan kepada perbincangan di atas, kami berpendapat bahawa disunatkan untuk menghadiri majlis khatam al-Quran serta memperbanyakkan berdoa di waktu tersebut kerana waktu itu merupakan di antara waktu yang mustajab doa. Lebih-lebih lagi terdapat
athar
 daripada para salaf (ulama terdahulu) yang menghimpunkan ahli keluarga mereka ketika mengkhatamkan al-Quran bagi berdoa.
Semoga Allah SWT memberikan kefahaman yang jelas kepada kita semua dalam beragama dan menjadikan kita termasuk dalam kalangan ahli al-Quran. Ameen.
Wallahua‘lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Surah al-Baqarah: 185
[2]
 Lihat
al-Tafsir al-Wasit li Tantawi
, 1/386.
[3]
 Lihat
al-Tibyan fi Adab Hamalah al-Quran
, hlm. 159.
[4]
 Lihat
Jamal al-Qurra’
, hlm. 149
[5]
 Riwayat al-Bukhari (351); riwayat Muslim (890)
[6]
 Imam al-Nawawi menyatakan sanadnya adalah sahih dalam kitabnya
al-Azkar
 (hlm. 141)
[7]
 Lihat
al-Tibyan fi Adab Hamalah al-Quran
, hlm. 159-160.
[8]
 Riwayat Muslim (2699)


#98 Yuran Sebagai Hadiah Pertandingan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah boleh menggunakan yuran yang dikenakan kepada peserta pertandingan sebagai hadiah untuk pemenang?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menurut Dewan Bahasa dan Pustaka Edisi Keempat, judi ialah permainan dengan memakai wang dan lain-lain sebagai taruhan seperti permainan ceki, permainan dadu dan lain-lain.
Judi dalam Bahasa arab disebut
al-Maisir
 (المَيْسِرْ), menurut Al-Fayyumi makna
al-Maisir
 sebagaimana di dalam
al-Misbah al-Munir
[1]
 adalah:
قِمَارُ الْعَرَبِ بِالأزْلاَمِ
Maksudnya:

Pertaruhan orang arab dengan mengundi nasib menggunakan batang anak panah
Definisi ini tidak jauh dengan makna pertaruhan (
qimar
), seperti yang ditakrif oleh Imam al-Jurjani sebagai:
Setiap permainan yang mensyaratkan peserta yang kalah memberikan sesuatu (seperti duit) kepada peserta yang menang.
[2]
Perbuatan ini dilarang di dalam al-Quran. Allah SWT berfirman:
يَسْأَلُونَكَ عَنِ الْخَمْرِ وَالْمَيْسِرِ قُلْ فِيهِمَا إِثْمٌ كَبِيرٌ وَمَنَافِعُ لِلنَّاسِ وَإِثْمُهُمَا أَكْبَرُ مِنْ نَفْعِهِمَا
Maksudnya:

Mereka bertanya kepadamu (Wahai Muhammad) mengenai arak dan judi. Katakanlah: “Pada keduanya ada dosa besar dan ada pula beberapa manfaat bagi manusia tetapi dosa keduanya lebih besar daripada manfaatnya.
[3]
Imam al-Tabari dalam tafsirnya ayat ini menyatakan orang yang bertaruh juga dipanggil orang yang berjudi. (Lihat
Jami’ al-Bayan,
4/322).
Dalam ayat lain, Allah SWT juga berfirman:
يَا أَيُّهَا الَّذِينَ آمَنُوا إِنَّمَا الْخَمْرُ وَالْمَيْسِرُ وَالْأَنصَابُ وَالْأَزْلَامُ رِجْسٌ مِّنْ عَمَلِ الشَّيْطَانِ فَاجْتَنِبُوهُ لَعَلَّكُمْ تُفْلِحُونَ
Maksudnya:
 Wahai orang-orang yang beriman! Bahawa sesungguhnya arak, dan judi, dan pemujaan berhala, dan mengundi nasib dengan batang-batang anak panah, adalah (semuanya) kotor (keji) dari perbuatan Syaitan. Oleh itu hendaklah kamu menjauhinya supaya kamu berjaya.
[4]
Syeikh Dr. Yusuf al-Qaradhawi juga menyebut dalam kitabnya yang telah kami terjemahkan, Halal & Haram dalam Islam:
“Tetapi sekiranya hadiah tersebut (atau benda pertaruhannya) dikeluarkan dari kedua-duanya sekali dan mereka yang bertaruh dengan syarat siapa yang menang antara keduanya, maka dia berhak mengambil kedua-duanya (taruhan) sekali. Maka jelaslah ini merupakan perjudian yang diharamkan oleh Islam.”
[5]
Menghuraikan permasalah di atas, kami menyimpulkan bahawa:
Apa-apa pertandingan pada asasnya adalah diharuskan.
Pertandingan yang berasaskan hadiah dan wang penyertaan pihak penganjur mesti mengelakkan daripada melakukan penipuan, pertaruhan, eksplotasi dan pembaziran
Pertandingan mestilah tidak menguntungkan sebelah pihak dan menzalimi pihak yang lain.
Wang penyertaan tidak boleh dijadikan hadiah bagi sesuatu pertandingan melainkan mengikut panduan yang ditetapkan syarak.
Oleh itu penganjur mana-mana pertandingan mesti berhati-hati ketika menganjurkan sesuatu pertandingan dalam menggunakan wang penyertaan serta mendapat khidmat nasihat daripada pihak yang berautoriti. Manakala peserta juga mesti meneliti terma dan syarat sesuatu pertandingan. Hal ini bertujuan untuk mengelak daripada terdapat unsur judi yang jelas ditegah syarak.
Justeru,
mengambil yuran peserta bagi tujuan hadiah kepada para pemenang ialah satu bentuk pertaruhan yang diharamkan kerana mengakibatkan kerugian melalui main nasib atas pihak yang kalah
. Maka, dicadangkan agar penganjur mencari penaja untuk menaja hadiah para pemenang. Sekiranya yuran peserta digunakan untuk belanja pentadbiran seperti sewaan padang, dan peralatan, maka itu dibenarkan kerana semua peserta berkongsi manfaat bersama.
Wallahua`lam.
Bertarikh 12 November 2021 M bersamaan  7 Rabiul Akhir 1443 H

[1]
 Lihat
al-Misbah al-Munir
, 2/680
[2]
 Lihat
al-Ta’rifat
, hlm. 179
[3]
 Surah al-Baqarah: 219
[4]
 Surah al-Ma’idah: 90
[5]
 Lihat Terjemahan
Halal dan Haram dalam Islam
, hlm. 558


#980 Berbuka Puasa Kerana Tidak Sahur

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah orang yang terlajak tidur dan tidak bersahur untuk berbuka puasa kerana tidak tahan lapar dan dahaga?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, bersahur termasuk dalam perkara sunat yang digalakkan bagi sesiapa yang ingin berpuasa. Bahkan Ibn al-Munzir menyatakan bahawa umat telah bersepakat bahawa sahur termasuk dalam perkara sunat dan digalakkan, serta tidak berdosa bagi sesiapa yang meninggalkannya.
[1]
Di samping itu, Nabi SAW sendiri menyarankan umatnya untuk bersahur kerana terdapat pelbagai kelebihan dan keberkatan padanya.  Hal ini adalah sebagaimana riwayat daripada Anas bin Malik R.A, bahawa Nabi SAW bersabda:
تَسَحَّرُوا فَإِنَّ فِي السَّحُورِ بَرَكَةً
Maksudnya:
 “
Bersahurlah, kerana sesungguhnya di dalam sahur itu ada keberkatan.
”
[2]
Selain itu juga, bersahur ini merupakan pembeza di antara puasa orang islam dan puasa ahli kitab. Hal ini adalah sebagaimana hadith yang diriwayatkan daripada ‘Amr bin al-‘As R.A, bahawa Rasulullah SAW bersabda:
فَصْلُ مَا بَيْنَ صِيَامِنَا وَصِيَامِ أَهْلِ الْكِتَابِ، أَكْلَةُ السَّحَرِ
Maksudnya:
 “
Perbezaan antara puasa kita dan puasa ahli kitab adalah dengan makan sahur
.”
[3]
Imam al-Nawawi ketika mensyarahkan hadith ini menyebutkan, maknanya ialah perbezaan yang paling ketara antara puasa orang Islam dengan puasa ahli kitab adalah bersahur. Hal ini kerana mereka tidak bersahur, sedangkan orang Islam disunatkan untuk bersahur.
[4]
Selain daripada itu, al-Hafiz Ibn Hajar al-‘Asqalani menyebutkan, pendapat yang lebih utama bahawa keberkatan dalam sahur dapat diperolehi atau terhasil dari sudut yang pelbagai iaitu mengikut sunnah, menyalahi ahli kitab, menguatkan diri untuk melakukan ibadah, menambahkan tenaga dan semangat, menahan diri daripada perbuatan yang tidak baik disebabkan oleh lapar, penyebab memberi sedekah kepada yang meminta atau berkesempatan untuk makan bersama-samanya, penyebab kepada zikir dan doa pada waktu mustajab untuk berdoa. Selain itu, waktu sahur juga dapat mengingatkan niat puasa bagi sesiapa yang lalai daripadanya  iaitu terlupa untuk niat  sebelum tidur.
Berbuka Puasa Kerana Terlajak Tidur Hingga Menyebabkan Tidak Bersahur
Dalam permasalahan ini, seseorang yang terlajak tidur sehingga tidak bersahur boleh meneruskan puasanya pada bulan Ramadhan dengan syarat dia telah berniat puasa pada malamnya ataupun dia telah berniat untuk berpuasa terus selama sebulan berdasarkan pandangan Imam Malik.
Mantan Mufti Besar Arab Saudi menyatakan di dalam fatwanya: Jika seseorang itu tidak bangun bersahur, tidak ada masalah untuk dia dan puasanya sah walaupun dia tidak bersahur, tetapi perbuatan tersebut adalah perbuatan yang meninggalkan sunnah. Hal ini kerana Sunnahnya ialah dengan bersahur, Rasulullah SAW bersabda: Bersahurlah kamu , kerana pada sahur itu terdapat keberkatan. Rasulullah SAW sendiri bersahur, dan sunnahnya bersahur dengan apa yang mudah seperti kurma, apa-apa makanan, buah-buahan dan apa yang mudah baginya. Ini adalah sunnah, dan ini membantu puasanya. Namun begitu puasa tanpa bersahur tetap sah puasanya dan tidak ada masalah pada puasanya.
[5]
Di antara sebab keberkatan adalah kerana sahur membekalkan tenaga dan membantu seseorang menjalani hari-hari puasa dengan mudah dengan ibadah dan amalan-amalan ketaatan. Lebih daripada itu, Nabi SAW memerintahkan agar
jangan meninggalkan sahur
. Perkara ini dapat diketahui melalui hadith yang diriwayatkan oleh Abu Sa’id Al-Khudri bahawa Nabi SAW bersabda :
السَّحُورُ أَكْلُهُ بَرَكَةٌ ، فَلاَ تَدَعُوهُ ، وَلَوْ أَنْ يَجْرَعَ أَحَدُكُمْ جُرْعَةً مِنْ مَاءٍ ، فَإِنَّ اللَّهَ عَزَّ وَجَلَّ وَمَلاَئِكَتَهُ يُصَلُّونَ عَلَى الْمُتَسَحِّرِينَ
Maksudnya:
 “Makan pada waktu sahur adalah satu keberkatan. Jangan pernah kalian meninggalkannya walaupun hanya dengan satu tegukan air. Sesungguhnya Allah memberikan rahmat dan para malaikat pula mendoakan ke atas orang yang bersahur.”
[6]
Bahkan pada waktu bersahur ini merupakan waktu yang paling mustajab untuk berdoa dan meminta ampun kepada Allah SWT. Inilah di antara sifat orang mukmin seperti mana yang Allah SWT khabarkan di dalam Al-Quran :
وَبِٱلْأَسْحَارِ هُمْ يَسْتَغْفِرُونَ
Maksudnya:
 ”
Dan pada waktu akhir malam (sebelum fajar) pula, mereka selalu beristighfar kepada Allah (memohon ampun).
”
[7]
Namun begitu, sekiranya seseorang itu terlajak tidur sehingga dia tidak dapat bersahur, hal ini tidak mengapa kerana dia bukan berniat untuk meninggalkan sahur, tetapi ia berlaku disebabkan oleh perkara yang tidak disengajakan. Hal ini sebagaimana riwayat daripada Abdullah bin Abbas R.Anhuma, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي الْخَطَأَ وَالنِّسْيَانَ وَمَا اسْتُكْرِهُوا عَلَيْهِ
Maksudnya:

“Sesungguhnya Allah mengampunkan ke atas umatku (perbuatan-perbuatan yang dilakukan) secara tersilap, terlupa, dan juga suatu yang dipaksa ke atas mereka.”
[8]
Kesimpulan
Sebagai kesimpulan,
kami menyatakan bahawa seseorang yang terlajak tidur sehingga tidak bersahur pada bulan Ramadhan, puasanya itu sah dan perlu diteruskan dengan syarat dia telah berniat pada malam harinya ataupun telah berniat sebulan terus
 sebagaimana pendapat Imam Malik. Namun begitu, sekiranya dia terlalu dan teramat lapar dan dahaga sehingga menyebabkan mudharat yang memberi kesan yang teruk pada dirinya, maka dia dibenarkan untuk berbuka pada hari itu dan menggantikannya setelah selesainya bulan Ramadhan.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Lihat
al-Majmu‘ Syarh al-Muhazzab
, 6/360.
[2]
 Riwayat al-Bukhari (1923)
[3]
 Riwayat Muslim (1096)
[4]
 Lihat
al-Minhaj Syarh Sahih Muslim
, 7/207.
[5]
 Lihat
Fatawa Nur ‘ala al-Darb,
 16/307
[6]
 Riwayat Ahmad (11102) di dalam Musnadnya
[7]
 Surah Al-Dzariyat : 18
[8]
 Riwayat Ibn Majah (2045), Ibn Hibban (7219), al-Tabrani di dalam
al-Mu’jam al-Saghir (
765)